Osiguranje poljoprivredne proizvodnje – sigurna zaštita - Dunav Osiguranje\nOsiguranje poljoprivredne proizvodnje – sigurna zaštita\nBy Milos Pantic\t03.02.2017 18 фебруара, 2017 Vesti\nSombor – Jedan od najboljih vidova zaštite poljoprivredne delatnosti jeste osiguranje poljoprivrednih gazdinstava, rečeno je danas na edukativnom seminaru koji je Kompanija „Dunav osiguranje“ organizovala u saradnji s Poljoprivrednom stručnom službom Sombor.\n„U Srbiji je osigurano oko 10 odsto ukupnih obradivih površina, što je daleko od prakse razvijenih zemalja“, rekla je direktorka Regiona prodaje Sever „Dunav osiguranja“ Nataša Novčić Zubac.\nPrema njenim rečima, to se, s jedne strane, objašnjava nivoom razvoja poljoprivredne proizvodnje, ali u znatnoj meri i razvojem svesti ljudi o značaju i potrebi osiguranja, posebno u poljoprivredi.\nZato kompanija „Dunav osiguranje“ i ove godine organizuje niz edukativnih radionica u gradovima širom Vojvodine, a danas su predstavnici Kompanije imali priliku da razgovaraju s poljoprivrednicima iz Sombora i okoline, koji su prethodno mogli da odslušaju predavanje o proizvodnji soje na somborskom ataru u prošloj godini.\n„Svedoci smo velikog broja elementarnih nepogoda, posebno prethodnih godina, i promenjenih klimatskih uslova. Činjenica je da ne možemo predvideti šta će se desiti, i ono što je moguće uraditi jeste da se osiguraju konkretni poljoprivredni usevi i životinje“, rekla je Nataša Novčić Zubac.\nNavodeći da je među prisutnima bilo mnogo onih koji već osiguravaju svoje useve, ona je istakla da je za njih veoma važno da, iako to godinama rade, svake godine obavezno provere šta su osigurali, od kojih rizika, na koliku vrednost…\n„Posebno smo im skrenuli pažnju da treba da se raspitaju o samom procesu i proceduri procene i naknade šteta, pre svega u onom delu njihovog učešća u šteti, franšizi“, rekla je direktorka Regiona prodaje Sever.\nS druge strane, kako kaže, na one koji do sada nisu osiguravali svoje useve apeluje se da se informišu o ponudi osiguranja na tržištu i uvere se da je ono što treba da ulože u osiguranje neuporedivo s onim što može biti oštećeno prilikom samo jedne nepogode.\nNavodeći da od ukupnog procenta svih osiguranih useva „Dunav osiguranje“ osigurava oko 50 odsto, ona je istakla da su predmet osiguravajućeg pokrića useva najčešće posledice grada, udara groma i požara, a da ima i dopunskih rizika, kao što su oluja, prolećni mraz i poplava.\nDirektor Poljoprivredne stručne službe Sombor Vladimir Sabadoš kaže da poljoprivredna proizvodnja, koja je pod vedrim nebom, nikada nije u potpunosti sigurna i samim tim zavisi od spoljnih faktora.\n„Uticaj tih faktora treba smanjiti, a jedan od načina, osim fizičkih kod voćnjaka ili blagovremene zaštite od bolesti životinja, jeste i osiguranje, kako bi poljoprivredni proizvođači, ako do nepredviđenih događaja dođe, mogli da ih saniraju“, rekao je Sabadoš.\nSabadoš kaže i da su na primeru štete od prošle godine, kada je jedno od oglednih polja za ratarsko-povrtarske kulture pogodio grad, poljoprivrednici mogli da vide koliko se prinos smanjuje i šta gube ako nemaju osiguranje.\nZato se u edukativnom centru, ali i u 35 sela i 15 salaških naselja na području delovanja Poljoprivredne stručne službe Sombor, organizuju predavanja.\n„Osim predstavljanja značaja osiguranja, propagiramo i druge mere, kao što su subvencije za osiguranje koje odobrava Ministarstvo poljopriivrede“, rekao je Sabadoš.\nPoljoprivredni proizvođač iz Sombora Aleksandar Čonić, koji obrađuje 20 hektara, kaže da već godinama osigurava sve useve.\nNavodi da najviše proizvodi pšenicu, te da je u toj proizvodnji u Zapadnobačkom okrugu već godinama rekorder, sa prinosom većim od 10 tona po hektaru.\n„Velika su ulaganja i zato sam se odlučio da osiguravam sve useve, naročito pšenicu“, rekao je Čonić, dodajući da se za „Dunav osiguranje“ odlučio zato što je najjača i najsigurnija osiguravajuća kuća koja korektno procenjuje štetu i uredno isplaćuje naknadu.\n„Ulaganja u poljoprivredu prevelika su da se ne bi osigurala. Moj savet svima je da, ako ništa drugo, osiguraju bar minimalan prinos kako bi vratili ono što su uložili“, zaključio je Čonić.


Približavanjem letnje sezone, planiranje i organizacija dešavanja u Portonovom uveliko je u toku. Od koncerata i izložbi, preko modnih revija, do karnevala i sportskih događaja - posetioci i rezidenti ovog luksuznog naselja u Boki Kotorskoj imaće i više nego dinamičnu ponudu, u kojoj će moći da uživaju u mesecima koji slede.\nOvogodišnja sezona događaja otvorena je spektakularnim koncertom Dejan Petrović Big Band-a, najavljujući uzbudljivo i nezaboravno leto na crnogorskom primorju. Tome je doprineo i novootvoreni jedriličarski klub Portonovi Yacht Club, koji će privući ljubitelje jedrenja i morskih aktivnosti, uz niz događaja i specijalnih pogodnosti za stalne članove. Među njima se svakako ističu i dve regate - EST105 internacionalna regata Bari – Herceg Novi, koja će biti održana od 26. do 28. maja, kao i već dobro poznata, III Portonovi regata Bokeška ostrva, od 10. do 12. juna.\nZa više informacija o događajima, kontaktirajte events@portonovi.com. Za posebne ponude i rezervacije smeštaja kontaktirajte stay@portonovi.com ili pozovite +382 31 353 600.\nPortonovi Crna Gora Letovanje


Najavljuje proteste - AAK poziva stranke da glasaju za rezoluciju protiv poskupljenja struje | Info-ks.net\n19.01.2022 u 16:54\nAlijansa za budućnost Kosova sutra će na sjednici Skupštine Kosova predložiti rezoluciju protiv povećanja cijene struje, rekao je danas šef te poslaničke grupe Besnik Tahiri, prenosi Reporteri.\n"Očekujem da vladajuća partija Samopredjeljenje glasa za ovu rezoluciju i da se na taj način zaustavi poskupljenje struje za građane Kosova. Za nas je neprihvatljivo da neko ko je platio 52 eura sada račun plati 100 eura", kazao je Tahiri.\nKako je Tahiri istakao, postavlja se pitanje pristupa Vlade, jer kako je dodao, samo nekoliko dana nakon što je Kurti rekao da je struja na Kosovu skupa, Regulatorna agencija predlaže povećanje tarifa. Te tarife pogađaju oko 200.000 porodica. Koga ova vlada štiti, građane ili interese korporacija", rekao je Tahiri medijima.\nOn je rekao da će, ako ova rezolucija ne prođe, AAK koristiti druga demokratska sredstva da se suprotstavi poskupljenju struje.\n"Alijansa za budućnost Kosova poziva poslaničke grupe u Skupštini i parlamentarnu većinu da se ova rezolucija usvoji apsolutnom većinom. U suprotnom, moramo iscrpiti sve demokratske mehanizme, uključujući proteste", rekao je Tahiri.\nPremijer krši obećane principe PDK i AAK traže interpelaciju u parlamentu o sastanku u Berlinu


Divčibare - zimski kamp - smene i uslovi putovanja - Moj super raspust\nDivčibare - Zimski kamp\nI ove zime, agencija Superlino travel, u okviru kampa MOJ SUPER RASPUST organizuje boravak dece u prirodi\ntokom zimskog raspusta i na planini Divčibare.\nDivčibare – Zimski kamp – smene i uslovi putovanja\nOve godine, agencija Superlino travel, u okviru kampa MOJ SUPER RASPUST organizuje boravak dece u prirodi tokom zimskog raspusta na planini Divčibare.\nObjekat Maljen se nalazi na jednom od najlepših mesta na Divčibarama, na svega nekoliko minuta lagane šetnje do centra mesta i okružen je prelepom borovom\nšumom po kojoj je mesto Divčibare poznato\n– I smena: 24.12.2021 - 29.12.2021\n– II smena: 08.01.2022 - 13.01.2022\n– III smena: 13.01.2022 - 18.01.2022\n– IV smena: 18.01.2022 - 23.01.2022\nObjekat Maljen se nalazi na jednom od najlepših mesta na Divčibarama, na svega nekoliko minuta lagane šetnje do centra mesta i okružen je prelepom borovom šumom po kojoj je mesto Divčibare poznato. Sobe su višekrevetne 1/2 - 1/5, moderno su opremljene i svaka soba poseduje svoje kupatilo. U sastavu objekta su restoran, kafe bar i svi neophodni tereni (za mali i veliki fudbal, košarku i tenis), kompletna infrastruktura za sporvođenje svih sadržaja i kako na otvorenom tako i u zatvorenom prostoru.\nCena boravka na zimskom kampu MOJ SUPER RASPUST u odmaralištu hotelu Maljen iznosi 249€, u dinarskoj protiv vrednosti po srednjem kursu Narodne banke Srbije na dan uplate. Aranžman uključuje smeštaj u višekrevetnim sobama i pun pansion.


Borko Stefanović pozvao Fabricija da ne propagira lažne izbore i pogleda izveštaj Fridom hausa\nBeta 6. juna 2020. 13:10\nZamenik predsednika Stranke slobode i pravde (SSP) Borko Stefanović poručio je danas šefu misije Evropske unije (EU) Semu Fabriciju da prestane da propagira lažne izbore, pozivajući da se na njih izadje, već da govori o tome kako je predsednik države Aleksandar Vučić pao na testu demokratije.\n„Sam Fabrici, šef delegacije EU u Srbiji je izjavio da bojkot nije dobra ideja i da gradjani treba da izadju na izbore 21. juna, kao i da su ‘izbori test demokratije’. Možda biste, ambasadore, bili u pravu da Srbija zaista ima prave, slobodne izbore“, naveo je Strefanović u pisanoj izjavi, kojom se obratio Fabriciju.\nStefanović je upitao Fabricija: „Da li su izbori slobodni kada se menja zakonski okvir za skupljanje potpisa u toku izbornog procesa? Da li su slobodni izbori kada se organizuju za vreme epidemije? Da li je demokratija kada REM napiše izveštaj koji osudi čitava stručna javnost?“\n„Da li su slobodni izbori kada godinama prisustvo opozicije na RTS staje u nula sekundi? Da li je demokratija kada 97 odsto ljudi misli da je Srbiju Kina spasila od korone? Siguran sam, ambasadore, da to ne mislite“, upitao je Stefanović.\nOn je podstio Fabricija da „ne treba zaboraviti da su EU i Holbruk za Miloševića govorili da je garant mira i stabilnosti i da će opozicija propasti ako ne izadje na lažne izbore 1997“, i dodao: „ko je propao posle tih izbora, svi znamo“.\n„Stavljanjem EU ponovo u ulogu diplomatskog agitatora za lažne izbore, ambasadore Fabrici, verujem nesvesno, postajete propagator nastavka korupcije, nasilja i pritisaka kako bi se na lažnim izborima pod prinudom glasalo za Vučića“, poručio mu je Stefanović.\nUpitao ga je još: „Šta je slobodno u zemlji u kojoj na ‘Aerodromu Beograd’, na primer, zaposleni moraju da obezbede najmanje 5 sigurnih glasova? Ili kad u celoj državi naprednjaci kruže po državnim preduzećima sa spiskovima sigurnih glasova?“\n„Na testu demokratije o kojem govorite, pao je Vučić. O tome bi trebalo Vi da govorite, a ne o izlasku na ovakve izbore“, pozvao je Stefanović Fabricija.\n„U pauzi od propagiranja lažnih izbora, gospodine Fabrici možete da pogledate šta stoji u izveštajima ‘Freedom House’, i Evropske Komisije, kao i u pismima velikih evroposlaničkih grupa, jer upravo te poslanike Vi danas predstavljate u Srbiji. Oni su glas gradjana Evrope koji glasno kažu ono što i Vi sigurno vidite u Srbiji okovanoj nasiljem, korupcijom, i zarobljenim medijima“, rekao je još Stefanović.\nOn je Fabriciju poručio da će „u tim izveštajima i pismima evro-poslanika otkriti da 21. juna nema pravih, slobodnih izbora“.


RTS :: „Kolibri“ su uvek spremni – dobrotvorni koncert sa Nemanjom i Stefanom\nMuzika „Kolibri“ su uvek spremni – dobrotvorni koncert sa Nemanjom i Stefanom\nponedeljak, 04. nov 2019, 11:52 -> 12:13\n„Kolibri“ su uvek spremni – dobrotvorni koncert sa Nemanjom i Stefanom\nDa su dečija prava veoma važna, najbolje znaju najmlađi. Hor „Kolibri“ ima novu himnu o dečijim pravima. Tom pesmom najavljuju veliki dobrotvorni koncert 13. novembra u Centru „Sava“, u organizaciji UNICEF-a. Na bini će se po prvi put zajedno naći hor „Kolibri“ i specijalni gosti Nemanja Radulović i Stefan Milenković.\nNova pesma hora „Kolibri“ snimnjena je povodom tridesetogodišnjice od usvajanja Konvencije o pravima deteta, a pesma nosi naslov „Za život nov“.\nSa kojim se pretnjama suočavaju deca u današnjem vremenu.\n„Na žalost još uvek sa onim starim problemima od pre 30 godina, da sva deca nemaju pristup školi, naročito devojčice, kada su to siromašna deca, deca iz ruralnih sredina ili deca sa smetnjama u razvoju. Zbog toga je i osmišljen ovaj koncert. Prihod od koncerta će biti usmeren na podršku koju UNICEF daje reformskom procesu u Srbiji, sa idejom da se do 2020. godine omogući svoj deci u Srbiji da imaju pristup obrazovanju“, rekla je Jadranka Milovanović, iz UNICEFA.\n„Divna pesma, sa divnom porukom, „Kolibri“ se trude da sve što radi ima pečat. Na sceni sa horom će biti Nemanja Radulović i Stefan Milenković, koji će prvi put biti zajedno na sceni“, istakla je Ljiljana Ranđelović, dirigent hora „Kolibri“.\nKako Jadranka Milovanović ističe ovo je prvenstveno koncert hora „Kolibri“, ali smo želeli da dodamo još neke od elemenata i da spojimo ljude koji su jako popularni i u svetu i kod nas da pošalju još jednu dodatnu poruku o značaju Konvencije o pravima deteta. Sa zadovoljstvom su prihvatili poziv i drago im je što će nastupati sa horom.\n„Nema ništa lepše kada deca za decu mogu nešto da učine, a što se tiče programa, fokusiraćemo se na poslednja dva albuma koje je „Kolibri“ izdao, istakla je dirigent hora.\nPrema podacima UNICEFA iz marta meseca ove godine, 115.000 dece živi u apsolutnom siromaštvu, dok je dodatnih 30,2 odsto u riziku da padne ispod linije siromaštva. Koliko je važno da društvo obezbedi da svako dete ima jednake šanse u životu, počev od obrazovanja.\n„Pravo svakog deteta je da ima realne šanse i zbog toga je Konvencija relevantnija nego ikada. Problemi postoje od ranije, ali sada imamo i digitalizaciju koja pomaže deci da lakše dođu do informacija. Važno je svako dete, a u Srbiji nacija stari, dece je 17,6 odsto“, istakla je Jadranka Milovanović iz UNICEFA.\n(ponedeljak, 04. nov 2019, 14:46) - anonymous [neregistrovani]


Porošenko traži pritisak na Rusiju radi uvođenja mirovnjaka u Donbas - Sputnjik Srbija\n15:55 19 Februar 2020\n17:37 17.02.2018 (osveženo 17:39 17.02.2018) Preuzmite kraći link\nPrema njegovim rečima, takva mirovna misija omogućiće da se teritorija narodnih republika Donjecka i Luganska vrati pod ukrajinski suverenitet.\nPorošenko smatra da je neophodno da se što pre razmotri ovo pitanje. On je naveo da saradnici misije UN ne treba da imaju ulogu obezbeđenja na liniji razgraničenja.\nPorošenko je prethodno optužio Rusiju da „destabilizuje situaciju u Evropi“ i da pokreće globalni hibridni rat. On je zatražio da se ruska zastava zabrani u celom svetu.\nU Državnoj dumi Rusije Porošenkove izjave su okarakterisane kao nedostojne lidera evropske države.\n„Na sreću za nas i na veliku žalost za Porošenka, ta želja se nikada neće ostvariti… Hajde onda da širom sveta kačimo banderovske zastave koje tako raduju ukrajinsko rukovodstvo“, rekao je prvi zamenik šefa Komiteta za međunarodne poslove Saveta Federacije Vladimir Džabarov.\nmirovnjaci, Minhenska konferencija o bezbednosti, UN, Petro Porošenko, Ukrajina, Donbas, Rusija


U Vranju pregledan 551 pacijent - JUGPRESS\nU Vranju pregledan 551 pacijent\nAkcija besplatnih preventivnih pregleda, koja je na nivou Republike Srbije, u nedelju, održana deseti put po redu, naišla je na odaziv velikog broja Vranjanaca.\nU Zdravstvenom centru u Vranju pregledan je 551 pacijent.\nGrađani bez prethodnih zakazivanja i mnogo čekanja, kao i bez zdravstvenog osiguranja su bili u prilici da provere pritisak i krvnu sliku i da urade tumor markere prostate i jajnika.\nU dve smene u periodu od 8 do 16 sati akciju besplatnih preventivnih pregleda realizovalo je 29 zdravstvenih radnika i saradnika iz primarne i sekundarne zdravstvene zaštite Zdravstvenog centra Vranje.\nVršilac dužnosti direktorke Zdravstvenog centra u Vranju dr Ljiljana Antić je izjavila da je u dosadašnjim akcijama pregledano preko 5.000 građana.\n„Akcija je posebno značajna osobama bez zdravstvenog osiguranja jer su potpuno besplatno mogli da urade pomenute analize. Nova akcija nas očekuje poslednje nedelje meseca oktobra“, kaže dr Antić.\nU cilju rane dijagnostike i promocije prevencije kao najefikasnijeg načina brige o sopstvenom zdravlju, ove preglede organizuje Ministarstvo zdravlja Republike Srbije. Bila je to deseta akcija i do sada je, u devet prethodnih, pregledano 170 hiljada građana Srbije.\nSvi preventivni pregledi koje Ministarstvo zdravlja organizuje sa Radio televizijom Srbije do kraja 2018. godine biće deo kampanje „Rak je izlečiv“.


adidas DAME 4 FTWWHT/CBLACK/SCARLE, muške tenisice za košarku, bijela | Intersport\nadidas DAME 4 FTWWHT/CBLACK/SCARLE, muške tenisice za košarku, bijela\nBijela, Crna, Crvena / BY3759\nDamian Lillard uvijek je bio vjeran svojoj prirodi, pa je htio da i košarkaške cipele koje je stvorio budu vjerne njegovoj prirodi. Napravljene su s prilagodljivim gornjištem Fusedmesh koje podupire stopalo, tehnologijom Bounce™ koja ublažava tvrdi parket. Sjajno prianjaju uz stopalo zbog neoprenskog obruba. Završni detalj je uzorak na gumenom potplatu kojeg su inspirirali Damianovi korijeni.\nFusedmesh gornjište podupire stopalo\nBounce tehnologija ublažava tvrdi parket\nNapišite o čemu razmišljate… adidas DAME 4 FTWWHT/CBLACK/SCARLE, muške tenisice za košarku, bijela


Klizište koje ugrožava 40 objekata | VAmedia - info portal\n15/06/2015 15/06/2015 Нема коментара на Klizište koje ugrožava 40 objekata\nAsocijacija geofizičara I ekologa u narednom periodu baviće se istraživanjem klizišta u Ulici Ive Andrića I dati predlog za njegovu sanaciju\nPosle prošlogodišnjih poplava Asocijacija geofizičara I ekologa pokrenula je dvogodišnji projekat ispitivanja klizišta u Srbiji I BIH. Prvi lokalitet koji su istraživali bilo je klizište u Valjevu na lokaciji ulice Ive Andrića gde je klizištem zahvaćen veliki deo samog naselja.” Poznato je da u valjevskom kraju postoji na stotine klizišta, od kojih su više ili manje ugroženi stambeni ili infrastrukturni objekti. Klizišta uz Šabački put i u Ulici Ive Andrića su stara, delimično umirena ili delimično aktivna i protežu se na pojasu od nekoliko kilometara. Ovo je jedno od većih klizišta u valjevskom kraju, koje ugrožava oko četrdesetak stambenih objekata. Za razliku od klizišta u Rebeljuu koje je porušilo objekte i tu sanacija nema smisla, ovde nije srušen nijedan, postoje oštećenja, sleganja i rušenje potpornih zidova. Na ovakvom terenu je sanacija logična i isplativa, kako bi zaustavili klizište predupredili dalje ugrožavanje nekih četrdesetak kuća. U ovom trenutku, pre početka istraživanja, teško je pretpostaviti koliko bi koštala sanacija, ali trebalo bi obezbediti minimum sto miliona dinara. Dobra vest je da su japanski eksperti koji rade na ovom projektu u pregovorima sa svojom vladom, od koje se može očekivati donacija. Gradska Direkcija je, inače, pre tri godine uradila geo-tehnička istraživanja za Plan generalne regulacije „Sever” kome pripada i ovo područje”, kaže geolog Miodrag Vujić.\nInače na lokaciji pomenute ulice zabranjena je bilo kakva dalja gradnja.


Srbija uvodi aplikaciju za praćenje zaraženih koronom, da li ćete je i vi koristiti? - www.025.rs\nwww.025.rs / IT / Srbija uvodi aplikaciju za praćenje zaraženih koronom, da li ćete je i vi koristiti?\nAplikacija neće prikupljati podatke o GPS lokaciji, već je ideja da se na osnovu blizine dva mobilna uređaja sa apikacijama utvrdi da li je kontakt bio blizu i koliko je trajao kako bi se znao stepen rizika.\nSrbija bi tokom avgusta trebalo da dobije aplikaciju za praćenje kontakata osoba zaraženih korona virusom zasnovanu na dva principa: dobrovoljnosti i solidarnosti, izjavio je Poverenik za informacije od javnog značaja i zaštitu podataka o ličnosti Milan Marinović.\n– Aplikacija, koja bi prema najavama nadležnih uskoro trebalo da zaživi, a čiji je radni naziv COVTAKT, neće koristiti nikakve podatke o ličnosti već, korisnički ID koji bi maksimalno trebalo da zaštiti privatnost svakog pojedinca – rekao je Marinović za Tanjug.\nKada bi osoba dobila informaciju da je pozitivna ponudilo bi joj se da instalira aplikaciju, rekao je Marinović.\nOn je dodao da bi pored principa dobrovoljnosti, uvođenje i rad aplikacije trebalo da bude zasnovano na pricnipu i solidarnosti, kako bi svi građani, prijatelji, rođaci, koji takođe imaju aplikaciju, bili obavešteni o kontaktu sa zaraženom osobom u poslednjih 14 dana i da su najmanje 15 minuta bili u blizni pozitivne osobe.\nAplikacija će biti zasnovana, kako navodi, na blutut tehnologiji, što znači da neće prikupljati podatke o GPS lokaciji, već je ideja da se na osnovu blizine dva mobilna uređaja sa instaliranim apikacijama utvrdi da li je kontakt bio blizu, koliko je trajao kako bi se znao stepen rizika.\nInstitut za javno zdravlje. Treba odrediti gde će se čuvati podaci i kakva je mogućnost brisanja aplikacije.\n– Verujem da će aplikacija biti vrlo brzo, jer su i zemlje u regionu počele – Severna Makedonija, Hrvatska, Slovenija, kao i druge zemlje u nekima je malo više invazivno praćenje lokacije kretanja – rekao je Marinović.\nTags: aplikacija, koronavirus, srbija


Mihajlovićеva uoči Samita o Zapadnom Balkanu: Srbija ostajе oprеdеljеna ka еvropskom putu i vrеdnostima | Ministarstvo građevinarstva, saobraćaja i infrastrukture\nPočetak > Aktuelnosti > Saopštenja > Mihajlovićеva uoči Samita o Zapadnom Balkanu: Srbija ostajе oprеdеljеna ka еvropskom putu i vrеdnostima\nMihajlovićеva uoči Samita o Zapadnom Balkanu: Srbija ostajе oprеdеljеna ka еvropskom putu i vrеdnostima\n05.05.2020. - 11:44\nPotprеdsеdnica Vladе Srbijе i ministarka građеvinarstva, saobraćaja i infrastrukturе, prof. dr Zorana Mihajlović, izjavila jе danas da Srbija ostajе oprеdеljеna еvropskim standardima i svom putu ka Evropskoj uniji.\nUpitana da prokomеntarišе sutrašnji samit o Zapadnom Balkanu, koji sе održava onlajn u Zagrеbu, Mihajlovićеva jе rеkla da sе danas svе zеmljе nalazе u ozbiljnoj krizi, kako zdravstvеnoj, tako i еkonomskoj i socijalnoj, a da su invеsticijе i projеkti način da sе ubrza privrеdni razvoj.\n“Srbija radi sa svima koji su najbolji na svеtu. I brza pruga Bеograd-Budimpеšta gradi sе po najvišim еvropskim standardima. Očеkujеm da nastavimo sa rеalizacijom projеkata kojе radimo sa EU, kao što su izgradnja intеrmodalnog tеrminala i auto-put Niš-Mеrdarе-Priština, ali i da započnеmo zajеdno nеkе novе projеktе i da razgovaramo o novim grantovima”, rеkla jе ona.


Čović poslao poruku pred odlučujući duel sa Cedevita Olimpijom - Sportska centrala\n22 maj 2022. 16:38\nKošarkaši Crvene zvezde sutra će od 17 časova odigrati odlučujući, treću utakmicu polufinala ABA lige protiv Cedevita Olimpije u hali Aleksandar Nikolić.\nLjubljančani su uspeli da dobiju drugu utakmicu punu preokreta, posle produžetka, ali sada je na strani crveno-belih domaći teren.\nJavnosti se pred ovaj meč obratio i predsednik kluba Nebojša Čović, koji je istakao važnost domaćeg terena.\n– Crvena zvezda je došla do prvog mesta u regularnom delu sezone i pored ogromnog broja odigranih utakmica, i svih problema o kojima smo već detaljno informisali javnost u prethodnim mesecima, povreda, kovida… Borili smo se za to prvo mesto upravo zbog ovakvih situacija, kako bi imali prednost domaćeg terena pred važne mečeve – koja u ovakvim situacijama nije mala! Zvezdaši znaju kroz kakve opstrukcije na terenu i van njega smo prolazili prethodnih, ali i ove sezone, rekao je Čović.\nPredsednik Zvezde je istakao da je teren jedino merilo i pozvao navijače da pruže punu podršku svojim miljenicima, jer tada niko nije nepobediv na domaćem terenu njegovog kluba.\n– Dešavanja i kasniji događaji u prošlosti su pokazala da smo bili u pravu oko mnogih stvari i mnogih ličnosti koje su pokušavale da nas pobede van terena, ali ne i na terenu koji je jedino merilo! Zato pozivam i apelujem na sve naše navijače da dođu u ponedeljak u halu i pruže podršku momcima jer popravnog nakon treće utakmice polufinala nema! Pokazali smo nebrojeno puta da zajedno možemo mnogo toga, pobeđivali smo uz pune tribine i glasnu podršku i najveće evropske klubove u našoj dvorani, podsetio je Čović, pa poručio:\n– Zato verujem da i ovoga puta zajedno možemo da dođemo do rezultata koja nam donosi plasman u finale regionalne lige, takmičenja u kome branimo titulu. Dođite, za sve Zvezdaše u ponedeljak uveče jedino mesto je naša hala Aleksandar Nikolić, završio je prvi čovek branioca trofeja.


Poziv za učešće na obuci na radnom mestu\nProjekat Inkluzija Roma i drugih marginalizovanih grupa u Srbiji se sprovodi u okviru Nemačke razvojne saradnje. Projekat realizuje Nemačka organizacija za međunarodnu saradnju (GIZ) u saradnji sa Kabinetom potpredsednice Vlade Republike Srbije kao predsednice Koordinacionog tеla za praćеnjе rеalizacijе Stratеgijе za socijalno uključivanjе Roma i Romkinja u Rеpublici Srbiji za pеriod od 2016. do 2025. godinе, a podržava konzorcijum na čelu sa GFA Consulting Group GMbH.\nU okviru projekta Inkluzija Roma i drugih marginalizovanih grupa u Srbiji, Centar za proizvodnju znanja i veština realizuje aktivnosti podrške Romima i Romkinjama i povratnicima u oblasti samozapošljavanja, novih zapošljavanja i udruživanja u kooperative. Pomenutim aktivnostima, pokušaćemo da razbijemo prepreke institucionalnog sistema razvijanjem zajedničkih akcija, pružanjem inovativnih rešenja i izgradnjom medjusobnog poverenja kljućnih aktera u oblasti zapošljavanja i inkluzije.\nOvim putem pozivamo nezaposlene predstavnike romske zajednice i povratnike sa teritorije lokalnih samouprava Apatin, Sombor, Kula, Žabalj, Bačka Palanka, Titel i Šabac da uzmu učešće u obukama na radnom mestu.\nZa više informacija posetite sajt http://cpzv.org/poziv-za-ucesce-na-obuci-na-radnom-mestu/\nPoziv možete preuzeti na linku ispod\nPoziv za učešće na obuci na radnom mestu SHORT.pdf


Održana „Program Y“ akreditovana obuka za školsko osoblje u Beogradu - Centar E8\nPrevencija nasilja, Program Y, Rodna ravnopravnost, Zdravlje mladih\nOdržana „Program Y“ akreditovana obuka za školsko osoblje u Beogradu\nObjavljeno 22. April 2019. 24. Jul 2019. Objavio/la: Centar E8\nSjajno je protekla još jedna „Program Y“ trodnevna akreditovana obuka za školsko osoblje, održana od 12. do 14. aprila u organizaciji Centra E8 iz Beograda. U pitanju je seminar koji je na listi programa od javnog interesa, za stručno usavršavanje zaposlenih u srednjim školama.\nOvaj put obuku su pohađale stručne saradnice i nastavnice iz 24 različite škole, iz Beograda ali i šire. Obuka je o Program Y metodologiji rada sa mladima, o temama prevencije nasilja i posebno rodno zasnovanog nasilja, o rodnoj ravnopravnosti, kao i o seksualno-reproduktivnom zdravlju i prevenciji upotrebe droga i alkohola. Sjajna atmosfera i kvalitetan rad obeležili su ovaj događaj a radujemo se nastavku saradnje i daljem širenju Program Y radionica, u ovim školama a i šire.\nProgram Y aktivnosti sprovode se uz podršku CARE International Balkans, Austrian development cooperation i Oak fondacije, u okviru YMI – Young Men Initiative programa.\nOdržan trening za trenere na programu Budućnost #za5\nZavršen ciklus predavanja Poslovi #za5


Vlast guši inicijative građana - Vojvođanski istraživačko-analitički centar "VOICE"\nVlast guši inicijative građana\n30. Okt 2019. Analitički članci\nInstitucije lokalne samouprave poput mesnih zajednica su važne i treba ih koristiti, u njima treba delovati, jer se jedino tamo građani bez mešanja vlasti mogu dogovarati o pitanjima važnim za njihovu zajednicu. Zbog toga političke partije ne žele da dozvole građanima da sami vode mesne zajednice, jer kada je savet mesne zajednice partijski, onda služi više partiji nego lokalu i lokalnim problemima se bavi samo ako je to u interesu i skladu sa intencijama, projektima ili kampanjama stranke kojoj pripada, rečeno je u Novom Sadu na tribini „Izbori za savete mesnih zajednica – slučajevi Banjaluke i Novog Sada“.\nNa tribini u organizaciji Grupe za konceptualnu politiku (GKP) govorili su aktivista iz Banjaluke i koordinator inicijative „Naša mjesna zajednica“ Miodrag Dakić, Predrag Antonić iz Inicijative građana „Za BOLJI Petrovaradin“ i Zoran Gajić ispred GKP.\nGajić je upozorio da se, zbog toga što stranke svoje ljude postavljaju u savete mesnih zajednica, uvek čeka da se rešenja lokalnog karaktera odobre i dođu na dnevni red na nekom višem nivou, pre svega stranačkog hijerarhijskog sistema koji vodi ka vladi, gradskom veću ili nekoj drugoj instanci.\n„Tamo se prave dugoročni planovi koji nikada nemaju veze sa lokalom“, rekao je Gajić i dodao da je tako – paradoksalno – parlamentarna demokratija uništila mesnu samoupravu.\nBorba u Banjaluci\nMiodrag Dakić je predstavio iskustva iz borbe nekoliko inicijativa u Banjaluci, tokom kojih su korišćeni svi građanima dostupni zakonski mehanizmi. Podsetio je na dva slučaja borbe, jedan uspešan i jedan neuspešan, preko kojih su građani ovladali mehanizmima kojima su uspeli da nateraju vlast da radi u njihovom interesu.\nNaveo je uspešnu borbu protiv planirane izgradnje pravoslavne crkve u naselju Borik, gde se sada nalazi dečje igralište i zelena površina. Tu su građani, kako je istakao, iscrpeli sve mehanizme koji su im bili na raspolaganju – od peticije, zbora građana u MZ, preko narodne inicijative, do žalbe Vrhovnom sudu.\n„Pokušali smo da koristimo Mesnu zajednicu kao resurs građana i tražili od vlasti da prezentuje plan građanima. Oni to nisu hteli pa smo mi uradili sami, pozvali smo ljude iz struke. Pod pritiskom je grad pristao da javnu raspravu održi nakon radnog vremena, jer je praksa da se održava u radno vreme, da građani ne daju primedbe“, rekao je on i dodao da je više od 100 građana došlo i javno se suprotstavilo zvaničnicima i predstavnicima Srpske pravoslavne crkve“, naveo je Dakić.\nIpak, ta inicijativa je ignorisana i prvobitni plan je usvojen. Onda je organizovana građanska inicijativa koja je zaustavljena u skupštini.\n„Usledila je žalba Vrhovnom sudu Republike Srske, a nakon njegove odluke, zbog blizine izbora, odbornici su bili oprezniji, jer smo stvorili atmosferu da nećemo odustati i svi prisutni su glasali, odluka je prihvaćena“, kazao je Dakić.\nIsti problemi u regionu\nMiodrag Dakić: Različiti investitori uz pomoć vlasti kradu zajedničke resurse\nAktivista iz Banja Luke i koordinator inicijative „Naša mjesna zajednica“ Miodrag Dakić je tokom prethodna dva dana u Novom Sadu održao i dve radionice za aktiviste građanskih inicijativa, tokom kojih im je prenosio iskustva i probleme s kojima se susretala njegova organizacija.\n„Ovo nije samo naš problem u regionu, to je prilično globalni problem taj kapitalistički pristup, materijalistički i investitorski urbanizam, uopšte razvoj je uglavnom baziran na takav način. Posebno u zemljama koje nemaju dugu praksu i tradiciju političkih borbi i demokratskih modela primenjenih u praksi“, rekao je Dakić za VOICE. Istakao je da zbog toga građansko samoorganizovanje i borba nemaju alternativu.\n„Predstavnička demokratija ne funkcioniše nigde, tako da ona mora biti prevaziđena, a jedan od načina je upravo participacija i direktnija demokratija. A za to je neophodno da građani shvate svoju ulogu, i tu svoju, na neki način obavezu, i da se uče kako to raditi. A ovo su konkretni načini, kroz inicijative da učimo kako da sarađujemo i kako da delujemo u borbama za javna dobra – rekao je Dakić. Dodao je da je zadovoljan radionicama jer su im prisustvovali ljudi koji žele da nešto konkretno preduzmu, a on im je iz iskustva preneo šta sve može da se uradi, s čim prvo treba krenuti, na kakvim principima organizovati grupu ljudi koji su okupljeni oko neke ideje.\n„Problemi su isti – različiti investitori uz pomoć vlasti kradu zajedničke resurse i način na koji smo mi uspeli da neke od tih borbi dobijemo mogu se, uslovno rečeno, prekopirati i prilagoditi ovim okolnostima – kazao je Dakić. Dodao je da je najvažnije uvek koristiti sve mogućnosti, alate i mehanizme kako bi se videlo šta je od onoga što piše u zakonima i odlukama zaista sprovodljivo u praksi.\nProblemi sa kojima su se susretali tokom borbe bili su odugovlačenje i ćutanje administracije, zbog čega ističe da je istrajnost najvažnija. Nakon tog uspeha, 2017. godine su na red došli izbori za mesne zajednice koje je vlast, po Dakićevim rečima, shvatila veoma ozbiljno.\n„SNSD, stranka Milorada Dodika, napravila je tri meseca ranije najozbiljniju predizbornu kampanju za mesne zajednice. Išli su u svaku mesnu zajednicu, imali su ljude u glasačkim odborima koji su stavljali kvačice ko je izašao a ko nije, i pozivali na glasanje. Znači, vrlo ozbiljno su shvatili izbore, a to znači da su ozbiljno shvatili inicijative građana i članove saveta koji su to dobro radili u prethodnom periodu i odlučili da potpuno preuzmu i zatvore tu mogućnost. I SNSD je dobio 92 odsto svih članova mesnih zajednica“, rekao je Dakić.\nPetrovaradin – od fiktivne opštine do MZ\nPredrag Antonić: Sve se radi u interesu krupnog kapitala\nPredrag Antonić iz Inicijative građana „Za BOLJI Petrovaradin“ napomenuo je da je ta inicijativa oformljena po ugledu na druge u Novom Sadu, pre svega na Limance, a da je povod bilo ukidanje opštine Petrovaradin promenom Statuta Grada Novog Sada. On kaže da opština nije ni funkcionisala, ali da je sada Petrovaradin pretvoren u jednu mesnu zajednicu, te da ne zna ni ko je na njenom čelu jer su jedini kontakti s njom neformalni.\n„Saobraćaj je bolna tačka Petrovaradina, to je nešto što pokušavam da pokrenem. Plan je da se pokrene narodna inicijativa za izmeštanje teretnog saobraćaja i tehnička regulacija saobraćaja, usporivačima, semaforima. Čak nam je na jedan zahtev odbijen i pešački prelaz. Obraćaćemo se višim instancama, za regulaciju saobraćaja obratićemo se Ministarstvu za infrastrukturu i ministarki“, rekao je Antonić i podsetio da se već 30 godina planira izmeštanje tog saobraćaja.\nOn je upozorio i da u Petrovaradinu, za razliku od Novog Sada, nema borbe za određenu zelenu površinu ili protiv prevelike spratnosti, jer postoje delovi Petrovaradina koji su neizgrađeni i nemaju stepen urbanizacije poput Novog Sada. Strahuje da i tu podobni investitori ne vide svoju šansu i ne dođu do gradskog građevinskog zemljišta.\n„Grad je otkupljivao vojno zemljište i sad – šta će oni tu da rade? Sa ovom vlašću koja forsira krupan kapital, jasno je, po meni“, ocenio je Antonić.\nOhrabrenje za izbore\nZoran Gajić: Država je u ratu s ljudima\nZoran Gajić je napomenuo da GKP neće učestvovati na izborima za MZ, ali da ohrabruje sve zainteresovane da to učine, jer se u tim institucijama lokalne samouprave građani dogovaraju neposredno sa svojim komšijama, bez učešća vlasti.\n„Mi kažemo šta mislimo, zaključimo šta mislimo i to ima političku težinu i zato vlast to neće da vidi“, rekao je on i dodao da političke partije sprovode svoj program i ne zanima ih da se susreću s problemima i neslaganjem građana.\n„U mesnim zajednicama ne sede članovi stranaka, iako su oni možda privatno članovi stranaka, i u tom smislu su izbori za MZ specifični, jer ljudi biraju svoje predstavnike, svoje komšije iz lokala koje znaju i ljude koji su spremni da se bave lokalnom zajednicom u skladu sa interesima te lokalne zajednice. A država je ta koja deli ljude, država je u ratu sa ljudima, ona je prestala da pregovara, ona ne sluša ljude u parlamentu koji tamo sede da bi govorili. Ona ne čuje, i naše primedbe ne prihvata“, naveo je Gajić. Prema njegovim rečima, ubuduće se ne bi ni trebalo obraćati državi, već bi sve resurse trebalo usmeriti ka „internoj mobilizaciji“.\n„Da, možemo se baviti našim aktivnostima i akcijama, ali je pitanje kome će to biti adresirano? Da li to šaljemo vlastima da nešto prihvate ili šaljemo onim drugima koji će doći na vlast, da već sada znaju šta bi trebalo? Teška je situacija“, ocenio je Gajić.\nAnalitički članci|Izdvajamo|Lokalne samouprave | aktivizam | demokratija | građani | inicijativa | mesna zajednica | politika\nKonsenzus o nesuočavanju s prošlošću\nRTV ni reči zbog čega su pritvoreni mladići u Gračanici


Ceremonijalno paljenje badnjaka ispred Hrama Svetog Save u Beogradu 6. januara 2016.\nBadnji dan i badnje veče po julijanskom kalendaru obeleženi su danas širom Srbije, a u božićnoj poslanici poglavar SPC, patrijarh Irinej ističe da su se ljudi i narodi udaljili od Boga, ali i međusobno.\nU ovogodišnjoj Božićnoj poslanici poglavar SPC, patrijarh Irinej pozvao je na solidarnost sa svim nevoljnicima, bez obzira na rod i veru, a prognane Srbe sa Kosova i Metohije da se vrate na svoja ognjišta.\nDanas, više nego ikad, istakao je patrijarh Irinej, potrebni su mir na zemlji i dobra volja među ljudima i narodima. Vidimo da se najveći greh, ubijanja čoveka i čitavih ljudskih zajednica, svakodnevno vrši, i to, često, u ime Božje, ukazao je poglavar SPC i ocenio da je to nepojmljivo za normalan um i razum:\n"Greh je pomenuti nevoljnike, stradalnike i prognanike srpskog roda, a ne setiti se svih nevoljnika, stradalnika i prognanika iz drugih zemalja, ma koje vere oni bili. Naročito naše braće i sestara na Bliskom i Srednjem istoku, u Ukrajini i u Africi."\nA posle unošenja badnjaka u zgradu Predsedništva, predsednik Srbije Tomislav Nikolić je izjavio da je tim činom želeo da simbolično pozove građane da se okrenu ljudima oko sebe, onima oko njih koji možda tiho stradaju i pate:\n"Srbija sa pravom iščekuje da ovo bude jedna od poslednjih godina u kojima Srbijom vlada kriza ili nespokojstvo, nesigurnost ili neverica. I da mi konačno počnemo da živimo mnogo bolje nego do sada."\nAmbasador SAD u Srbiji Majkl Kirbi i marinci iz ambasade uručili su danas poklone deci bez roditeljskog staranja u domu "Moša Pijade" u okviru programa „Igračke za mališane“. Došli smo ovde pred pravoslavni Božić jer svako dete zaslužuje poklon, rekao je Kirbi i dodao da su deca budućnost Srbije.


Kako da imam više pratilaca na Instagramu?\nKada vam Instagram postane omiljen hobi, verovatno poželite da razvijete vaš profil, da imate više pratilaca, i sl. Ovde ćemo navesti neke osnovne savete koji će vam pomoći da povećate broj followersa.\n4 aplikacije koje će vaše fotografije pretvoriti u remek dela\nDanas većina pametnih telefona ima kamere najnovije generacije, ali zašto onda neke fotografije na Instagramu izgledaju mnogo bolje od drugih?\nKako do više lajkova na vašim Instagram fotografijama\nInstagram predstavlja sjajan način da podelite vaše uspomene i najdraže momente sa prijateljima, familijom i svim ostalim pratiocima (foloversima). Ukoliko postavljate puno slika na Instagram a nemate lajkova koliko biste želeli, pratite ovo jednostavno uputstvo i uspeh vam je zagarantovan.


24-10-2020 12:03 Izdvojeno Srbija Politika\nIzbor na mesto predsednika parlamenta je rezultat viđenja predsednika Aleksandra Vučija neke moje uloge kao šefa druge partije po snazi, a ljudi moraju da shvate da funkcija ne čini čoveka, nego čovek čini tu funkciju, izjavio je danas novi predsednik Skupštine Srbije i predsednik Socijalističke partije Srbije (SPS) Ivica Dačić.\nIvica Dačić (Foto: MSP Srbije)\n„Ako neko misli da ću biti protokolarni predsednik parlamenta, to jednostavno nije u mojoj prirodi”, rekao je Dačić na TV Hepi i istakao da su oni koji govore da je mesto predsednika skupštine degradacija, ili politički diletanti, ili zlobnici, prenosi Tanjug.\nDodao je da nije željan izvršne vlasti u smislu poluga koje ona ima jer je zakonodavna vlast u samom vrhu u sistemu podele vlasti pošto iza nje stoji narodna volja i ocenio da je ovo najviša funkcija na kojoj je do sada bio.\n„Dosta dugo smo razgovarali kakva bi politička kombinacija mogla da se napravi, imajući u vidu skore izbore koji nas čekaju 2022. godine”, rekao je Dačić i dodao da očekuje sve izbore osim lokalnih i pokrajinskih.\nOn je podsetio da je kao najmlađi poslanik još 1992. učestvovao u okruglim stolovima sa opozicijom kada je na opozicioni zahtev uveden cenzus od pet odsto, i dodao da sada nije spušten cenzus na tri posto, SPAS Aleksandra Šapića ne bi uspeo da uđe u skupštinu.\n„Ovde je i naš cilj da vidimo kakve to imaju primedbe druge neke stranke vezano i za izborni proces i za zakone. Veoma je važno da se raspravlja i o svim otvorenim pitanjima u našem društvu koje nisu samo političkog karaktera, već su društvenog značaja. Parlament je to mesto gde bi trebalo da se čuju svi glasovi koji postoje u našem drustvu”, rekao je Dačić.\n„Naša opozicija treba da se pita u kakvu su situaciju sebe doveli, jer će gledati skupštinsku raspravu na televiziji”, rekao je Dačić.\nOn se saglasio da je jedan od značajnih ciljeva borba protiv organizovanog kriminala, nasilja i mafije, za šta je potreban niz kadrovskih odluka kao i sagledavanje niza zakonskih i podzakonskih rešenja neophodnih za tu borbu.\n„Ja sam prošao sve to u izvršnoj vlasti. Predsednik skupštine je druga ličnost /(u državi) po protokolu, to je tako zbog značaja institucije same skupštine”, rekao je on.\nDodao je da predstoji razgovor oko toga šta je u ovom trenutku najbolje da obavljaju kadrovi SPS-a u Vladi Srbije.\n„U Srbiju dolazi ministar spoljnih poslova Ruske Federacije Sergej Lavrov u dogovoru s predsednikom Vučićem i on je zatražio da dođe u skupštinu. Značajno je da skupštima ima međunarodnu aktivnost - parlamentarnu diplomatiju”,rekao je Dačić.\nDodao je da to ipak nije prioritet već je na prvom mestu da skupština radi efikasno i odražava državno jedinstvo.\n„Bitno da službe bezbednosti vode računa o tome. Svakako se može očekivati odgovor mafije. A to je borba od suštinske važnosti za društvo jer su mafija i organizovani kriminal kancer i treba se brzo i preventivno reagovati”, zaključio je on.\nKako Zoran Milanović naručuje kokain, pogledajte OVDE.


Vesti online / Slobodno Vreme / Zdravlje / Bolest koja ne boli, a ubija\nBolest koja ne boli, a ubija\nProcenjuje se da u Srbiji od šećerne bolesti boluje 10 odsto stanovništva, što je više od 600.000 ljudi, a dobrom prevencijom moguće je smanjiti rizik od dobijanja dijabetesa za 58 odsto.\nOd izuzetne važnosti su prevencija i rano otkrivanje dijabetesa\nSavetovališta za dijabetes ponovo su vraćena u domove zdravlja i do sada je otvoreno 34 od ukupno 40 planiranih, saopšteno je na skupu "Savetovalište za dijabetes-realnost i potencijal" koji je organizovan u Domu zdravlja Zemun.\nPredsednik Komisije za prevenciju i kontrolu šećerne bolesti prof. Nebojša Lalić naglasio je da u Srbiji ne postoji nacionalni registar te bolesti, i da je u toku njegovo formiranje.\nOn je dodao da se bolest obično slučajno otkrije, jer "šećerna bolest ne boli", kao i da su savetovališta od velikog značaja kako za obolele pacijente, tako i za osobe u riziku (imaju u porodici obolele od dijabetesa, gojazni su).\nZakasnela dijagnoza i loše kontrolisan šećer ukrvi uzrokuje ozbiljne komplikacije - slepilo, problemi sa krvnim sudovima, bubrezima, amputacije, pa je lečenje posledica mnogo teže za obolelog.\nUloga savetovališta za dijabetes je značajna u prevenciji, ranom otkrivanju, dobroj kontroli i sprečavanju razvoja komplikacija te hronične bolesti. U savetovalištima pacijenti mogu da dobiju sve informacije o bolesti i terapiji, kao i pravovremenu negu i savete.\n- Samokontrola je osnova i u tom smislu nam je potrebno više tračica za merenje šećera u krvi, kao i savremena terapija - ističe potpredsednica Dijabetološkog saveza Srbije Stela Prgomelja i dodaje da mnogi pacijenti ne znaju da je kašika kašika brašna za dijabetičare isto što i kašika šećera, pa se dešava da izbegavaju slatkiše, ali da testenine i hleb jedu u velikim količinama.\nTRPEZA Koje je voće najbolje za dijabetičare?\nZDRAVLJE Tajne ruske medicine: Prirodno lečenje dijabetesa


Kolega namestio "volej", Martinović iskoristio - 13 minuta sipao brojne optužbe\nVesti Autor:Nenad Nešić17. mar. 202119:2710 komentara\nDobio je dva minuta da bi replicirao kolegi iz SPS-a koji ga je branio od nevladinog sektora. Šef naprednjaka Aleksandar Martinović, bez da ga je predsedavajući opomenuo, duže od trinaest minuta iznosio je brojne optužbe – mete novinar Krika Stevan Dojčinović i direktori nevladine organizacije Crta Raša Nedeljkov i Vukosava Crnjanski, ne izostavljajući privatne detalje.\n„Živi u Zemunu, u stanu od sto kvadrata i vozi džip Tojota land kruzer“ kazao je.\nA nakon što je kolege poslanike, koje, kako je objasnio, svakoga dana zasipaju lažima, upitao ko od njih ima stan od sto kvadrata i vozi novi džip, Martinović je pojasnio kako, kako je rekao, kvaziintelektualci iz nevladinog sektora žive.\n„Dobijaju novac iz inostranstva, jednim delom ga ovde troše, ono što ne uspeju da potroše na skupocene automobile, stanove, odela, mobilne telefone, lažne projekte koji nikada nisu napravljeni, onda taj novac iznose u inostranstvo. To nisu nevladine organizacije, to su ustvari, da se ne lažemo i da govorimo otvoreno ljudski, a ne ptičijim jezikom – to su kriminalna udruženja“, izjavio je Martinović.\nA pre ovog nastavka serije napada poslanika na novinare istraživače i nevladin sektor, ekipa N1 tražila je reakciju ministarke kulture i informisanja, prethodne predsednice Skupštine Maje Gojković. Njene reči, zvuči tako, njen stranački kolega današnjim nastupom, učinio uzaludnim.\n„Ubeđen sam da novinarska udruženja koja su donela prvobitnu odluku da izađu iz radne grupe koja će se baviti bezbednošću i zaštiti novinara treba da razmotre tu odluku i da se vrate, da nastavimo zajednički rad, a mislim da se novinari u našoj zemlji međusobno suviše optužuju i suviše dele“ rekla je Gojković.\nNismo stigli da je pitamo ko i zašto pravi te podele među novinarima. A izvestilac Evropskog parlamenta Vladimir Bilčik još jednom je ponovio da pažljivo prati šta se dešava u Srbiji.\n„I sam sam javno izrazio zabrinutost oko kampanje u kojoj se targetiraju istraživački novinari KRIK-a, ali kao što sam rekao, jako je važno da sagledamo celu sliku. Treba diskutovati o pojedinačnim slučajevima, treba da se čuje glas naroda, ali najvažnije je sistemski zaštititi novinare, podržati slobodne i nezavisne medije i da javni servis ima snage da reprezentuje javni interes. To su ključne stvari“, ocenio je Bilčik.\nObezbediti ambijent u kome sloboda medija i uloga civilnog društva mogu da se realizuju nesmetano i bez pritiska, to je bila tema sastanka predsednika države i šefa delegacije EU Sema Fabricija. Vučić je posebno naglasio da se zalaže da predstavnici svih medija rade svoj posao u atmosferi potpune slobode izražavanja i da tome ostaje i lično posvećen, jer sloboda medija je, kako je predsednik rekao, jedna od najvećih tekovina demokratije.\nAleksandar MartinovićCRTAKRIKMaja Gojkovićnapad na medijeSkupština Srbije


Popularni internet pregledač Mozilla Firefox konačno je dobio mogućnost blokiranja automatske reprodukcije video snimaka na internet stranicama koje koje njegovi korisnici posjećuju.\nNajnovije izdanje ekperimentalne verzije brauzera pod imenom Firefox Nightly Edition (version 63.0a1) sada omogućava korisnicima da izaberu da li žele da dozvole ili da isključe automatsko pokretanje videa na internet stranicama koje posjećuju.\nFirefox 63 će postati dostupan korisnicima 23. oktobra, pa će tada svi korisnici Firefoxa koji preuzmu najnoviju verziju imati mogućnost blokiranja videa.\nFirefox je još ranije blokira reklame sa automatskim zvukom, ali je ovo prvi put da omogućava blokiranje svake vrste automatskog sadržaja na veb stranici.\nKorisnicima pregledača ponuđeno je nekoliko mogućnosti.\nOni će moći da izaberu da blokiraju sav automatski sadržaj, da prime pop-ap upozorenje na svakom sajtu pa da onda odaberu da li žele da uključe ili isključe automatsko pokretanje sadržaja.\nTreća opcija je da se omogući prikazivanje automatskog sadržaja.


POKLONI ZA BEBE - IZ OPŠTINE I RUKE SPASA : Srbobran.net web portal\nPOKLONI ZA BEBE - IZ OPŠTINE I RUKE SPASA\nNastavljena je lepa praksa da svaka rođena beba iz naše opštine dobije poklon. Danas su roditelji dece preuzeli poklone koje su pripremili opština Srbobran i Udruženje "Ruka spasa".\nDarivane su bebe rođene u periodu od 01. januara do 30. aprila ove godine. Ukupno 48 beba, odnosno njihovi roditelji dobili su poklone. Treba reći da su ovaj put akciju podržali iz Centra za socijalni rad, tako da su i pokloni nešto drugačiji.\nSvaka rođena beba dobila je 20.000 hiljada dinara, a ukoliko je u pitanju samohrani roditelj onda je to iznos od 40.000 dinara, komplet posteljinu, portikle i peškire na kojima su ručno vezle motive članice udruženja "Ruka spasa".\n- Nastavljamo sa jednom od najlepših akcija koju kontinuirano sprovodi lokalna samouprava i jedna smo od retkih opština u Srbiji koja iz svog budžeta za svaku rođenu bebu izdvaja novčanu podršku. Nadam se da će svaki naredni put pomoć našim novim sugrađanima biti sve bolja i izdašnija, jer želimo da ostvarimo krajnji cilj a to je rast nataliteta i sve više dece u Srbobranu, Turiji i Nadalju, rekla je Milica Zarić, zamenica predsednika opštine Srbobran, koja će uskoro postati majka, pa je njena radost u susretu sa bebama bila utoliko veća. Ona je čestitala prinove mladim roditeljima.\n- Ovo je jadan od onih događaja zbog kojih je lepo biti ovde, u zgradi opštine, pa bih vas zamolio da ne utišavate bebe, jer ovo je njihov dan, a dečije graje nikad dosta, rekao je obraćajući se roditeljima, predsednik opštine, Radivoj Debeljački i dodao:\n- Trudićemo se da i u budućnosti povećavamo nivo ovih usluga, da pratimo razvoj vaše dece i ponovo ih podržimo kada se ukaže neka nova potreba, posebno tokom obrazovanja, koje nam je veoma važno, rekao je Debeljački.\nDanašnjoj dodeli, pored pomenutih, prisustvovali su član Opštinskog veća, dr Ilija Gazepov, direktorka Centra za socijalni rad, Biserka Veselinović i članice Udruženja "Ruka spasa", predvođene Savkom Lazić.\nPostavio: Administrator dana 2021.05.27


Arhiva vesti 05.09.2018 - Naslovi.net\nAca Lukas napušta Zvezde Granda\nCelog leta se spekulisalo o budućnosti nove sezone Zvezde Granda, tj. tačnije, da li će Aca Lukas nastaviti da bude član žirija popularnog takmičenja. Na kraju se ispostavilo da će produkcija ipak morati da mu traži zamenu. Naime, u toku… »\nKurir: Nema više lukasa! Neočekivana odluka Granda: Evo kako se završila folkerova karijera u žiriju i zašto!Vesti online: Aca Lukas napušta Zvezde Granda?još 3 povezane\nConde Nast Traveller: Italija je najbolja zemlja na svetu\nNova ekonomija 05.09.2018\nSvake godine britanski Condé Nast Traveller sastavlja listu najboljih, što predstavlja "najbolje što svet putovanja ima da ponudi". Ove godine je zbog predivnih pejzaža i odlične hrane Italija proglašena najboljom zemljom na svetu, dok je Norveška… »\nNova ekonomija: Conde Nast Traveller: Italija je najbolja zemlja na svetu\nPet miliona nelegalnih objekata, više nego uknjiženih?\nBEOGRAD - U Srbiji ima pet miliona nelegalnih objekata, pokazuju najnovije procene Republičkog geodetskog zavoda (RGZ). "Do sada se verovalo da je broj bespravno izgrađenih objekata oko milion i po, a RGZ, zahvaljujući satelitskom snimku Srbije, radi… »\nKurir: Satelitski snimak šokirao stručnjake: U Srbiji pet miliona nelegalnih objekata, najgore stanje u ovih sedam gradovaRadio 021: U Srbiji ima najmanje pet miliona nelegalnih objekata


Vojvodina i Partizan u polufinalu Kupa\nObjavljeno 05.03.2015. u 09h\nU Kristalnoj dvorani su sinoć odigrane četvrtfinalne utakmice Kupa „Milana Cige Vasojevića“ za košarkašice. U prvom susretu Partizan je bio bolji od kragujevačkog Radničkog 74:49, a Vojvodina od Crvene zvezde 74: 68.\nU preostalim četvrtfinalnim utakmicama, danas od 17 časova Kristalnoj dvorani igraju Šumadija i Vrbas, a od 19.30 Radivoj Korać i Vršac.\nU prvom četvrtfinalu, „crno-bele“ su bile bolje od Kragujevčanki, koje su u prvoj četvrtini pružile žestok otpor, ali kako je meč odmicao sve više je dolazio do izražaja kvalitet i iskustvo ekipe iz Beograda.\nIako su Kragujevčanke zahvaljujući efikasnoj Milici Cvetanović sve vreme bile u vođstvu (4:1, 12:7) na početku susreta, ’crno-bele’ su prvu četvrtinu ipak rešile u svoju korist trojkom Julijane Vojinović za 16:14. Puno jačom odbranom i dominacijom u skoku koju su inicirale Bojana Janković i Branka Luković, Beograđanke su u samom finišu prvog poluvremena stigle do dvocifrenog vođstva – 34:22.\nKošarkašice Radničkog uspele su da donekle uspostave ravnotežu, poprave preciznost u šutu i u 27. minutu prepolove zaostatak 45:39. Međutim, već do kraja trećeg perioda izabranice trenera Mladena Manojlovića su serijom 8:0 ponovo stekle ogroman kapital – 53:39. Sve je definitivno bilo rešeno već na startu finalne deonice kad su crno-bele povele sa 58:40 i praktično trasirale put u polufinale. Iako se hrabro borila do samog kraja ekipa Vesne Despotović nije uspela da ublaži poraz.\nPartizan je do pobede predvodila Lukovićeva sa 15 poena, dok je Vojinovićeva upisala dva manje. Kod Radničkog, Cvetanovićeva je imala 18 poena.\nKošarkašice Vojvodine opravdale su ulogu favorita i u četvrtfinalnom duelu savladale borbenu ekipu Crvene zvezde. Novosađanke su na početku prvog, kao i na startu drugog poluvremena imale dve furiozne serije (12:0 i 17:5) koje su presudno uticale na krajnji ishod utakmice.\nNovosađanke su perfektno počele utakmicu u Zrenjaninu i posle četiri minuta igre povele sa 12:0. Uspele su beogradske ’crveno-bele’ da se konsoliduju, poprave preciznost u napadu i u finišu prve četvrtine smanje na 16:10. Ekipa trenera Milana Dabovića zahvaljujući prednosti u skok igri i efikasnoj Jovani Pašić ponovo je u 15. minutu došla do dvocifrene prednosti – 29:18. Međutim, izabranice trenera Dragana Vukovića još jednom su našle način da uzvrate i uhvate rezultatski priključak – 31:27.\nI drugi deo igre prošao je u znaku košarkašica Vojvodine koje su novom furioznom serijom, ovoga puta 17:5, došle do ispostavilo se odlučujuće prednosti – 56:37. Mladi tim Crvene zvezde još jednom je pokazao borbeni duh, nije se demoralisao velikim zaostatkom, već je ogromnim zalaganjem uspeo drastično da smanji razliku i izbori se za častan poraz sa 74:68.\nTagovi:Ciga Vasojević, košarka, košarka, Kristalna dvorana, Kup Cuge Vasojevića


Netanjahu osigurao podršku da obrazuje novu izraelsku vladu\nBeta 7. maja 2020. 17:55\nPremijer Izraela Benjamin Netanjahu danas je zvanično dobio podršku većine poslanika da predvodi novu vladu, što mu omogućuje da podeli vlast sa svojim bivšim rivalom Benijem Gancom, na osnovu kontroverznog sporazuma.\nNetanjahuov konzervativni likud i Gancova partija centra „Plavo i belo“ su saopštile da su dale predsedniku Izraela Ruvenu Rivlinu potpise 72 člana parlamenta Kneseta koji preporučuju Netanjahua za premijera.\nKada to predsednik odobri Netanjahu će imati na raspolaganju dve nedelje da obrazuje vladu.\nIzraelski parlament, Kneset, usvojio je ranije danas zakon kojim se odobrava sporazum o novoj koalicionoj vladi i omogućava da premijer Netanjahu i Ganc podele premijersku funkciju.\nZakon je usvojen lako, sa 72 glasa „za“ i 36 protiv nepun dan nakon što je Vrhovni sud Izraela presudio da se neće mešati u taj sporazum ni sprečiti Netanjahua da prvi predvodi vladu uprkos optužnici za korupciju.\nPeru: Otkriven slučaj difterije, vlada poziva na oprez\nBild: „Lokdaun“ u Nemačkoj od 2. novembra\nSberbank: Pun ekonomski oporavak Rusije u 2022. godini\nHR firma: 10 odsto po plati ako moraju u samoizolaciju\nTime je u osnovi okončan dug politički zastoj u zemlji i sprečeno da se održe četvrti uzastopni izbori za nešto više od godinu dana.\nNetanjahu i Ganc su već najavili da će njihova vlada naredne nedelje položiti zakletvu.\nOni su u aprilu posle tri uzastopne runde izbora na kojima su bili ljuti protivnici odlučili da udruže snage kako bi se bavili krizom nastalom zbog zaraze korona virusom i ozbiljnim ekonomskim posledicama.\nNjihovi kritičari i organizacije koje se zalažu za kvalitetnu vladu su rekle da je sporazum nelegalan i žalile se Vrhovnom sudu.\nOne su tvrdile da bi zakon trebalo da zabrani zvaničniku optuženom za ozbiljna krivična dela da i dalje bude premijer.\nTakodje su se žalile na novoformiranu poziciju „alternativnog premijera“ koja omogućuje Netanjahuu da bude na funkciji tokom sudjenja i potencijalnog žalbenog postupka.\nOn će živeti u rezidenciji, izmedju ostalog, jer izraelski zakon ne zahteva od premijera da podnese ostavku ako je optužen za krivično delo za razliku od drugih javnih zvaničnika.\nTokom dva dana ove nedelje sud je razmatrao dva pitanja: da li optuženi političar može biti ovlašćen da obrazuje novu vladu i da li je sporazum o podeli vlasti izmedju Netanjahua i Ganca legalan.\nU svojoj odluci sudsko veće od 11 sudija je izrazilo zabrinutost zbog koalicionog sporazuma i Netanjahuove optužnice ali nije našlo pravni razlog da spreči formiranje vlade.\n„Nismo našli pravni osnov da sprečimo člana Kneseta Netnjahua da obrazuje vladu“, saopštio je sud.\nU saopštenju se dodaje da „zaključak do koga se došlo ne umanjuje ozbiljnost optužbi protiv Netanjahua za kršenje moralnog integriteta i teškoća koja proizlaze iz položaja premijera optuženog za krivično delo“.\nNetanjahu je optužen za prevaru, zloupotrebu poverenja u tri slučaja, uključujući mito u jednom od njih.\nNjegovo sudjenje će početi krajem ovog meseca ali on poriče da je bilo šta loše učinio i više puta je kritikovao pravni sistem u zemlji.\nU prvih 18 meseci dok je Netnjahu premijer Ganc, bivši komandant vojske biće ministar odbrane, a posle će on biti premijer narednih godinu i po.


Microsoft preuzeo Lobe, startup koji je razvio drag&drop AI platformu | PC Press\nMicrosoft preuzeo Lobe, startup koji je razvio drag&drop AI platformu\n14. septembar 2018. Branislav Bubanja\nMicrosoft je objavio da je preuzeo Lobe, startup koji je napravio platformu sposobnu da u drag&drop maniru kreira modele za mašinsko učenje. Beta verzija ovog alata objavljena je početkom ove godine, a Microsoft će je iskoristiti kako bi poboljšao svoje napore da olakša kreiranje AI modela.\nKao deo Microsoft-a, Lobe će dobiti pristup mnogo većoj količini znanja i informacija, kao globalnoj infrastrukturi i decenijama iskustva u izradi developer alata. Iz kompanije kažu da će Lobe nastaviti da se razvija kao samostalan servis i da će podržavati open source standarde i različite platforme.\nPored Lobe-a, Microsoft je tokom ove godine otkupio i Bonsai.ai, Semantic Machines, dok je prošle godine preuzeo još neke kompanije, sve iz oblasti razvoja AI tehnologija. To ukazuje da gigant iz Redmonda očekuje da će u narednim godinama AI igrati značajnu ulogu u poslovanju i već sada želi da obezbedi vlasništvo nad naprednim tehnologijama iz te oblasti.\nInače, Lobe platforma je komplementarna sa postojećom Azure ML Studio platformom koja takođe obezbeđuje drag&drop interfejs za izradu modela za mašinsko učenje. Njihovim uparivanjem ostvariće se platforma koja će izradu AI modela učiniti jednostavnim svima, bez potrebe za poznavanjem naprednih tehnologija. Naravno, kao i kod svih takvih alata postoje ograničenja, ali će ova platforma biti primenljiva u mnogim slučajevima.\nTagovi: ai platforma, ai tehnologije, lobe, mašinsko učenje, microsoft akvizicija\n← Huawei otkrio kad stižu telefoni sa savitljivim ekranom\nRazer Phone 2 izgleda potpuno isto kao njegov prethodnik →


Konkurs “Specijalni fokus” – novi rok je 7. oktobar! | Rekonstrukcija Ženski fond\nCOVID-19 kriza umnogome je stvorila iluziju da je svet stao, iako je situacija na terenu, kako je mnogima poznato, upravo suprotna. Na marginama društva, ljudi koji se i u redovnom stanju suočavaju sa društvenim nepravdama, dodatno su ugroženi tokom novonastale krize i sada vode još intenzivnije borbe. Margine su takođe sve šire, odnosno zahvataju sve veći broj ljudi, kojima sada prete različite vrste problema, od gubitka posla do nasilja u porodici, od zdravstvenih rizika do psihosocijalnih poteškoća. Kriza takođe nije izbrisala stare probleme i potrebu da se sa njima suočavamo i prevazilazimo ih; militarizam, nacionalizam i rasizam koji decenijama opstaju i polarizuju društvo i te kako doprinose dubini epidemiološke krize. Ove regresivne pojave podloga su za sve ono što je tokom pandemije postalo još vidljivije nego obično – konstantna marginalizacija već ugroženih ljudi, nepostojanje sistemske podrške za njih, rastući autoritarizam, upotreba policijske sile, vladavina nasiljem, sistemsko obeshrabrivanje solidarnosti.\nIako pandemija zahteva hitne reakcije, prilagođavanje i gomilu novih borbi, borba protiv rasizma, nacionalizma, militarizma i drugih manifestacija patrijarhata u sprezi sa kapitalističkom represijom takođe mora da se nastavi. Otpor represiji je ključ za stvaranje pravednijeg društva sposobnog da se izbori sa krizama tako da niko ne ostane zaboravljen i zanemaren. Program “Specijalni fokus” namenjen je upravo idejama za građenje otpornijeg društva, idejama koje hrabro imenuju probleme i nude alternative, idejama koje beskompromisno prodiru u uzroke, posledice i pojavne oblike militarizma, nacionalizma i rasizma.\nRekonstrukcija Ženski fond prihvata aplikacije za program Specijalni fokus do 7. oktobra 2020. godine.\nInformišite se detaljnije o konkursu i preuzmite formular za prijavu!\nKonkurs je otvoren kako za registrovane grupe, tako i za neregistrovane/neformalne grupe i kolektive, kako za one koje godinama utemeljuju progresivne promene, tako i za one koje će se prvi put odvažiti na takav korak, kako za male grupe prijateljica/koleginica/komšinica/saradnica, tako i za velike kolektive i društvene pokrete. Konkurs je namenjen ženskim grupama, odnosno grupama koje predvode i u njima aktivno učestvuju žene. Posebnu pažnju obratićemo na prijave grupa iz manjih i nerazvijenijih sredina, kao i prijave različito marginalizovanih grupa. Dobro su došli najrazličitiji sadržaji – umetnički poduhvati, teorijska istraživanja, praktični eksperimenti, edukativne aktivnosti, direktne intervencije i akcije i razni drugi formati, sve dok politički precizno i hrabro niču iz feminističke i antimilitarističke perspektive, doprinose solidarnosti, snaženju ženskog pokreta, čuvanju i razmeni znanja, te borbi protiv depolitizacije i deistorizacije feminizma.


Zeleno svetlo iz EU omogućiće momentalnu primenu onih delova sporazuma o stabilizaciji i pridruživanju koji se odnose na trgovinu, a SSP će biti punovažan kada ga prihvati i druga strana, odnosno kada ga ratifikuju parlamenti svih 27 država EU kao i Evropski parlament. Prvi korak ka primeni sporazuma napravila je Srbija jučerašnjom ratifikacijim Zakona o potvrđivanju SSP u srpskom parlamentu. Za SSP glasalo je 140 poslanika, protiv je bilo 28 poslanika DSS i NS, dok radikali nisu glasali. Ratifikacija SSP u Skupštini Srbije, koja je bila jedan od uslova da ministri EU već sredinom meseca odobre primenu privremenog sporazuma, premijer Mirko Cvetković okarakterisao je kao „krupan korak ka boljem životu“.\n- Očekujemo da naša zemlja predstavlja motor razvoja u regionu i da obezbedi neku vrstu mosta ekonomija, gde smo zainteresovani za evropske integracije i za ekonomsku saradnju sa Istokom - rekao je premijer. Potpredsednik Vlade Srbije zadužen za evropske integracije Božidar Đelić ocenio je da je ratifikacija SSP „istorijski momenat“ za Srbiju i za uspešan nastavak daljih evropskih integracija, dok je ministar ekonomije Mlađan Dinkić izjavio da je ratifikacija najvažniji korak u dobijanju statusa kandidata za članstvo, te da će građanima direktno doneti i sredstva iz predpristupnih fondova EU kada Srbija postane kandidat za članstvo u EU.\nOsim nižih cena polovnih vozila, građane Srbije će obradovati i pojeftinjenje gotovih proizvoda, za čiju se proizvodnju uvoze sirovine iz Evrope. Vladimir Međak, koordinator pregovora za zaključivanje SSP, objašnjava da će na niže cene uticati snižavanje carinskih stopa na koje se Srbija ovim sporazumom obavezala. Kako ističe, građani mogu da očekuju već dva sniženja pojedine robe u naredna tri meseca, a ukoliko do toga ne dođe, biće sasvim jasno da problem leži u distribuciji i u većim maržama.\n- Zbog nižih carinskih taksi, cene repromaterijala, đubriva, hemikalija biće niže, što će dovesti i do snižavanja cena gotovih proizvoda koji od njih nastaju - kaže Međak, uz ocenu da će ovaj sporazum pomoći i, na primer, proizvođačima nameštaja. Kako kaže, prelazni sporazum omogućava proizvođačima nameštaja uvoz poluobrađenog drveta iz zemalja EU i da gotov nameštaj bez dokaza o stepenu uvoza obrađenog drveta dalje izvoze u EU, što do sada nije bio slučaj.\n- Očekujem da se zbog kvote od 63.000 hektolitara za godišnji izvoz vina u EU, preporodi naša vinska industrija, u koju će, nadam se, ulagati stranci - ističe Međak. On objašnjava da je važno što će Srbija, koja se sada graniči sa zemljama EU, na osnovu sporazuma moći da šalje robu u Rusiju ili, na primer, Tursku neograničenim brojem kamiona godišnje, što do sada nije bilo moguće.\nLiberalizacija trgovine sa EU biće postepena, a 25 odsto poljoprivrednih proizvoda, poput paradajza, šljiva, paprike, kukuruza, ostaće zaštićeno i ulaskom Srbije u EU. Snižavanje carinskih stopa neće obradovati pušače, jer cene cigareta i duvana neće pojeftiniti pošto se, prema dogovoru, ovim proizvodima ne ukida carina.\nPosao u Direktoratu kao nagrada za kadrove SNS\nDirektorat za civilno vazduhoplovstvo, u kojem se za prosečnu platu od 1.000 evra gotovo ništa i ne radi, proteklih godina postao raj za udomljavanje partijskih poslušnika. Poslednji primer takve prakse je i nedavno imenovanje Ljubiše Milanovića, savetnika ministarke energetike Zorane Milanović, na čelo službe za traganje i spasavanje u Direktoratu.\nSKANDAL Direktori u Poreskoj upravi reketirali vlasnika „Verano motorsa“\nPoreska uprava Srbije predala je tužilaštvu slučaj dvojice svojih direktora jer su tražili mito od privrednika. Među reketiranima je i vlasnik „Verano motorsa“ Radomir Živanić.\nSunčev udar na zdravlje\nČvrst karakter pokazao je još kao junior, kada nije pristao na ucenu - Dinamo ili reprezentacija. Odbio je ponudu da se preseli iz Borovog Sela u Zagreb jer je računao na profesionalni ugovor, a ne na stipendiju. Platio je već tada ceh zbog svoje naravi, koja je, otkako se rodio, pretila da će eksplodirati kao bomba. Nije bio deo čuvene čileanske generacije, koja je pokorila svet, ali mu je fudbal kasnije sve vratio.\nStekli se uslovi za proglašenje epidemije\nPostoje svi uslovi za proglašenje epidemije u Srbiji, konstatovala je Radna grupa za pandemiju gripa na jučerašnjem sastanku, saznaje “Blic”. Međutim, to ne znači automatski da će na snagu stupiti sve mere koje se mogu preduzeti u slučaju epidemije, poput zabrane javnih okupljanja ili zatvaranja škola i vrtića.


Pozitivan uticaj kroz saradnju sa socijalnim preduzećima | odgovornoposlovanje.rs\nPozitivan uticaj kroz saradnju sa socijalnim preduzećima\nMilica Mišković 03/04/2015\nBeograd, 3. april 2015. – Najveći događaj o socijalnom preduzetništvu u Srbiji – Forum socijalnih inovacija, održan je po drugi put, 1. aprila u Kulturnom centru Rex u organizaciji Smart kolektiva i Foruma za odgovorno poslovanje. Učesnici konferencije su predstavili postojeće politike, mogućnosti za saradnju socijalnih predzeća i biznis sektora, različite programe podrške, uspešna socijalna preduzeća i inovativne prakse u ovoj oblasti.\nJedan od panela na konferenciji bio je posvećen odnosu kompanija i socijalnih preduzeća, mehanizmima saradnje i podrške.\nPoslovni sektor poseduje ekspertizu, resurse i mehanizme koji se mogu staviti u službu podrške socijalnim preduzećima na obostrani interes.\nO tome na koje sve načine poslovni sektor može da doprinese razvoju socijalnog preduzetništva i kakva su iskustva i motivi kompanija koje su aktivne u ovoj oblasti, na Forumu su diskutovali: Milana Milošev, specijalista za interne komunikacije, Coca-Cola Hellenic, Vladimir Todorović, specijalista za komunikacije i društveno preduzetništvo, Erste Banka, Nadica Milanović, viši menadžer projekta, Delta Fondacija, Mila Dimitrijević, saradnik u odeljenju marketinga i komunikacija, EY, Martina Petrović, menadžer za odnose sa javnošću i održivi razvoj kompanije, Delhaize Serbia. Panel je moderirao Stevan Vujasinović, specijalista za komunikacije i odnose sa javnošću, Program Ujedinjenih nacija za razvoj u Srbiji (UNDP).\nNa panelu je zaključeno da kompanije sve više uviđaju značaj saradnje sa socijalnim preduzećima i da je ohrabrujuće to što su se u poslednjih godinu dana pojavile nove inicijative saradnje i podrške. Kroz saradnju sa socijalnim preduzećima kompanije ostvaruju pozitivan uticaj na društvo, jer podržavaju inicijativu koja rešava konkretne društvene probleme.\nKompanije mogu da podrže socijalna preduzeća tako što će kupovati proizvode od njih, koristiti njihove usluge, ali ključnu ulogu u podršci i razvoju saradnje ima podrđka u vidu transfera biznis znanja ka socijalnim preduzećima – kroz različita predavanja, radionice i mentorske programe.\nUmrežavanje igra veliku ulogu u tome da informacije o socijalnim preduzećima i proizvodima koje nude dođu do potencijalnih kupaca. Kada su u pitanju socijalna preduzeća, istaknut je značaj SENS mreže gde zainteresovane kompanije na jednom mestu mogu naći informacije o socijalnim preduzećima, kao i značaj koji za kompanije članice ima međusobna razmena informacija i upoznavanje socijalnih inicijativa kroz Forum za odgovorno poslovanje.\nOvogodišnji Forum socijalnih inovacija deo je šire inicijative promovisanja i podsticanja međusektorske saradnje i razvoja odživog i inovativnog civilnog društva u Srbiji, koju Smart kolektiv sprovodi uz podršku USAID-a.\nPrijatelji konferencije bili su Coca-Cola Hellenic i Grand kafa deo sistema Atlantic grupe, a partneri SENS mreža, Euclid Network i Global Social Entrepreneurship Network.\nVojvođanska banka donirala uskršnje darove za decu\nAtlantic Grupa predstavila Izveštaj o održivom poslovanju za 2018. godinu


/ REKTORAT /NAJAVE DOGAĐAJA /KONFERENCIJA "GDPR I ZAŠTITA PODATAKA U CRNOJ GORI"\nMeđunarodna konferencija pod nazivom “GDPR i zaštita podataka u Crnoj Gori“, čiji je organizator Pravni fakultet Univerziteta Crne Gore, održaće se 16. decembra 2019. godine u CentreVille Hotel & Experiences u Podgorici.\nU poslovnim krugovima tema GDPR-a je u proteklih godinu dana postala broj jedan, što ne čudi, budući da je Opšta regulativa o zaštiti podataka o ličnosti – GDPR (General Data Protection Regulation) stupila na snagu 25. maja 2018. Crna Gora, kao zemlja kandidat za EU članstvo, ima obavezu da uskladi nacionalno zakonodavstvo sa pravom Evropske unije i kontinuirano radi na usaglašavanju nacionalne sa evropskom regulativom.\nDokle je taj proces stigao? Šta GDPR znači za građane Crne Gore, šta za privredu Crne Gore, da li i kakve obaveze nameće organima javne vlasti u Crnoj Gori? Da li naši građani mogu očekivati onaj nivo zaštite podataka o ličnosti koji imaju građani Evropske unije? Da li su kompanije u Crnoj Gori spremne za primjenu GDPR i s kakvim izazovima moraju da se nose? Ovo su samo neka od aktuelnih pitanja na koja će učesnici konferencije pokušati da daju odgovor.\nCilj ove konferencije je da najširoj javnosti približi značaj GDPR-a i podigne svijest o tome kako će ovaj akt uticati na kompanije i pojedinca, ali i razne druge zainteresovane aktere, prvenstveno privredu i organe javne vlasti čija je obaveza da štite prava pojedinca.\nNa konferenciji će se kroz interaktivna predavanja, panel diskusije i razmjenu iskustava podstaći dijalog između regulatornih tijela, državnih institucija, akademske javnosti, kao i predstavnika kompanija na koje se Opšta uredba primjenjuje, a ujedno ukazati i na izazove koje primjena GDPR-a donosi, u kojoj mjeri će to da utiče na poslovanje kompanija, ali i dati prijedloge mogućih rješenja.\nNa Konferenciji će govoriti stručnjaci iz oblasti zaštite podataka o ličnosti, predstavnici Ministarstva Javne uprave, Ministarstva odbrane, Ministarstva unutrašnjih poslova, Privredne Komore Crne Gore, Agencije za zaštitu ličnih podataka u Crnoj Gori, kao i profesori Pravnog fakulteta i predstavnici uspješnih kompanija. Učešće na konferenciji će takođe uzeti neki od najznačajnijih internacionalnih stručnjaka u oblasti zaštite podataka o ličnosti.\nNapomena: broj mesta za prijave je ograničen na 30 studenata.\nProgram Konferencije GDPR i zaštita podataka u Crnoj Gori, možete pogledati na linku: https://gdpr2019.me/program/


Osnivač kompanije Srđan Šaper kaže da je ovo prva posjeta od kada je I&F McCann Grupa preuzela agencije u Norveškoj, Švedskoj, Danskoj i Finskoj. „Ovim sastankom Beograd je postao važna tačka na mapi kreativne Evrope. Na nama je da taj veliki potencijal iskoristimo za naše zemlje, za industriju koju predstavljamo, za sve zaposlene, i naravno, za naše poslovne partnere. Sinergija severa i juga daće dodatni kvalitet I&F McCann Grupi koja posluje skoro 20 godina“, rekao je Šaper.\nPrvi čovjek jedne od vodećih dizajnerskih kompanija Scandinavian Design Group koja posluje u okviru I&F McCann grupe, Hans Martin Megard, ovim povodom izjavio je: „Srđan Šaper je sa svojim timom izgradio snažan sistem u jugoistočnoj Evropi, i to je za nas inspiracija i cilj da isto uradimo i sa agencijama u Nordijskom regionu, i time zajedno postanemo još uspješniji u svjetskim okvirima“.\nI&F McCann Grupa posluje skoro dvadeset godina, pokriva 12 tržišta jugoistočne i sjeverne Evrope sa 58 miliona stanovnika i zapošljava više od 600 talentovanih profesionalaca.


27.02.2019 u 20:37\nMađari pozitivno o EU, ali protiv migranata\nBUDIMPEŠTA - Građani Mađarske imaju više pozitivnih stavova o Evropskoj uniji nego ostali građani EU, pokazalo je najnovije istraživanje Eurobarometra. Rezultati istraživanja su pokazali da je 43 odsto ispitanika ima pozitivno mišljenje o EU, 19 odsto negativno, dok je 38 odsto ima neutralan stav, prenosi MTI. Ispitanici koji su imali pozitivno mišljenje o bloku, kao glavni razlog za takvo razmišljanje istakli su osećaj slobode, dok su oni koji su imali negativan stav istakli da je glavni razlog za takvo mišljenje birokratske procedure. Kada se radi o budućnosti EU, 57 odsto Mađara izrazilo je optimizam, ali zabeleženo je i da raste broj onih koji smatraju da se Unija kreće u pogrešnom smeru. Kao glavnu zabrinutost ispitanici su naveli imigraciju, dok se terorizam smatra\n27.02.2019 u 19:31\nEvropa i Latinska Amerika protiv vojne intervencije u Venecueli\nDan D je došao i prošao, a da vlada u Karakasu nije, kako su očekivali njeni protivnici, slomljena, pa antičavisti sve otvorenije zagovaraju stranu vojnu intervenciju, ali ne nailaze na očekivano razumevanje, čak ni u SAD. Huan Gvaido, opozicioni lider koji se prošlog meseca proglasio za predsednika, tvrdio je da će protekli vikend biti odlučujući za sudbinu naslednika Uga Čaveza. Gvaidoovi podržavaoci su probali da na granici sa Kolumbijom i Brazilom probiju vladinu blokadu američke humanitarne pomoći, a u sukobima građana i oružanih snaga poginulo je najmanje osmoro ljudi.\n27.02.2019 u 18:16\nMože li dvadesetjednogodišnja Jelisaveta Peskova da ugrozi Evropsku uniju? Poznati po mladim damama koje su atraktivne i pritom vole da rade za domovinu, Rusi bi mogli, kad bi se zdravo za gotovo uzele pretpostavke sa Zapada, da naprave „dobar posao” s atraktivnom Lizom, koja je dobila posao pripravnika u Evropskom parlamentu. Šta tek reći na to da je ona kćerka glavnog portparola Kremlja Dmitrija Peskova, koji je već skoro dve decenije najbliži saradnik Vladimira Putina. Kremlj je ušao u samo srce EU u Briselu. Radio Slobodna Evropa (RFE) juče je objavio tekst o tome kako Liza radi kao pripravnik u parlamentu i samim tim ima neometan pristup različitim dokumentima EU. Da skandal bude još veći, kćerka Peskova je pripravnica u kabinetu poslanika Emerika Šoparda\nNemačka u zagrljaju „Malog Trampa”\nNa primeru odnosa američkog ambasadora u Berlinu Ričarda Grenela i vlade u Nemačkoj moguće je iščitati mnogo finesa ne samo na relaciji Vašington–Berlin nego i u promenama temelja svetskog poretka. Nije problem samo u tome da SAD nameravaju da do 2025. godine ovladaju polovinom evropskog tržišta gasom. Plan je veoma zahtevan i ostvariv je jedino ukoliko bi potisnuli Rusiju. Amerikanci ostaju pri tome da to nije ekonomski projekat, kako tvrde Nemci i Rusi, nego politički. On bi, smatraju, u hipotetičkom sporu između SAD i Rusije lakše opredelio Nemačku na stranu Moskve. A već sada istraživanja javnog mnjenja pokazuju da Nemci i Francuzi vide SAD kao veću pretnju evropskoj bezbednosti nego što su to Rusija i Kina. Razmimoilaženja SAD i EU su već tolika da se taj sukob na Minhenskoj\nHrvati ipak jeli zaraženi kebab iz Poljske\nI mada je sanitarna inspekcija prvo tvrdila da je zaraženo meso za kebab iz Poljske koje je u Hrvatsku ušlo preko Slovenije povučeno pre nego što je moglo da dođe do kupaca, to se pokazalo kao netačno. Kako je preneo hrvatski „Indeks”, kebab sa spornim mesom konzumirao se na čak 57 lokacija, što je uznemirilo javnost budući da se na početku afere spekulisalo o samo tri prodajna mesta. – Zaraženi kebab jeo se širom Hrvatske, još nemamo podatke gde tačno jer sanitarna inspekcija nije objavila te informacije\n25.02.2019 u 18:24\nEU integracije – način za transformaciju društva\nPredsednica Vlade Republike Srbije Ana Brnabić izjavila je danas, u razgovoru sa ministarkom za evropske poslove u Ministarstvu za Evropu i spoljne poslove Francuske Natali Loazo, da Srbija ostaje posvećena procesu evropskih integracija kao najefikasnijem načinu za unutrašnju transformaciju društva i podizanje kvaliteta života svih građana. Brnabić je kazala da je stvaranje strateškog partnerstva i čvršćih ekonomskih veza dve zemlje veliki korak u razvoju bilateralnih i sveukupnih odnosa Srbije i Francuske, saopštila je vladina Kancelarija za odnose s javnošću. Francuska je, kroz strateška partnerstva, ukazala poverenje napretku Srbije i njenim reformskim procesima, poručila je Brnabić i dodala da je vizija Srbije nastavak unapređenja poslovne klime i transformacije ekonomije kako\n25.02.2019 u 08:35\nSadašnje stanje EU ne omogućava prijem novih članica\nPeriod najvećih turbulencija u Evropskoj uniji od njenog nastanaka (pomenimo samo bregzit, jedini slučaj izlaska jedne države iz zajedničkog evropskog projekta) podudario se sa još nezavršenim procesom evropskih integracija Srbije. O izazovima na tom putu i pitanjima koja opterećuju samu EU, za „Politiku” govori Natali Loazo, ministarka zadužena za evropske poslove u Vladi Francuske, koja danas boravi u poseti Beogradu. Vaš predsednik Emanuel Makron je u više prilika izjavio da nije za to „da se ide ka proširenju Evropske unije pre sprovođenja stvarne reforme za bolje funkcionisanje same EU”. Zemlje zapadnog Balkana koje teže da se priključe EU u doglednoj budućnosti primile su ovu ocenu s obeshrabrenjem. Možete li to da prokomentarišete? Francuska smatra da Srbija ima evropsku\n24.02.2019 u 19:44\nMej odložila glasanje o Bregzitu – daje vreme pregovorima\nLONDON - Britanska premijerka Tereza Mej rekla je danas da će glasanje o sporazumu o Bregzitu u britanskom parlamentu biti održano do 12. marta, a ne naredne nedelje, kao što je ranije najavila. Ona time pokušava da dobije više vremena za dogovor sa Briselom o nekim izmenama, a u okviru preostalog vremena do izlaska zemlje iz EU koji se opasno približava. Konzervativna liderka je ovo izjavila po dolasku u Šarm el Šeik u Egiptu gde danas i sutra učestvuje na samitu Evropske unije i Arapske lige. Ona je ranije rekla da će do utorka da nađe rešenje za Bregzit. Od kada su u januaru britanski poslanici odlučno odbacili sporazum o razlazu sa EU, Tereza Mej pokušava sa Briselom da dogovori novu verziju teksta koji bi mogao da dobije podršku parlamentarne većine, međutim, do sada u tome nije\n24.02.2019 u 10:27\nPočela kampanja za izbore za Evropski parlament\nBRISEL - Širom EU počela je tromesečna kampanja uoči izbora za Evropski parlament u maju, koja će obuhvatiti 27 zemalja i blizu pola milijarde ljudi. Kako navodi AP, ova godina bi mogla biti prekretnica u posleratnoj evropskoj politici, pri čemu bi neke tradicionalne političke sile mogle da počnu da slab, dok bi ekstremističke, populističke partije mogle da steknu više uticaja i uključe se u „političku mašineriju” EU. U sledećem sazivu Evropski parlament će imati 705 mesta, pošto Britanija treba da napusti EU u martu i neće učestvovati u izborima zakazanim od 23. do 26. maja. Parlament predviđa da će grupa desnog centra EPP i Demohrišćani ostati najveća partija ispred Socijalista levog centra. Evropsku narodnu stranku (EPP), međutim, potresa unutrašnji sukob koji istovremeno\n21.03.2019 u 11:13\nNemačka postavlja uslove za odlaganje Bregzita\n21.03.2019 u 10:01\n21.03.2019 u 09:55\nIznenadni odlazak Radojice Kuzmanovića


У Миљевићима данас обиљежавање 26 година од страдања у Добровољачкој - Јадовно 1941. - КУЛТУРА СЈЕЋАЊА\nU Miljevićima danas obilježavanje 26 godina od stradanja u Dobrovoljačkoj\nU Miljevićima u Istočnom Sarajevu danas će biti obilježeno 26 godina od stradanja pripadnika JNA u Dobrovoljačkoj ulici u Sarajevu 1992. godine kada su ubijena 42 pripadnika JNA, 71 je ranjen, a oko 207 zarobljeno i mučeno u logorima.\nDobrovoljačka Foto: RTRS\nOvaj događaj od prošle godine obilježava se u naselju Miljevići, umjesto na mjestu gdje se napad dogodio, da bi se izbjeglo ponižavanje žrtava i njihovih potomaka.\nPrema programu obilježavanja, planirano je da u 11.00 časova bude služen parastos u Crkvi Svetog velikomučenika Georgija u Miljevićima, a u 11.30 časova položeni vijenci na Spomen-krstu.\nObraćanje zvaničnika zakazano je u 11.45 časova.\nObilježavanju ovog istorijskog događaja prisustvovaće predsjednik Odbora Vlade Republike Srpske za njegovanje tradicije oslobodilačkih ratova i ministar rada i boračko-invalidske zaštite Milenko Savanović.\nPredsjednik Organizacije starješina Vojske Republike Srpske na području Sarajevsko-romanijske regije pukovnik Blagota Kovačević ocijenio je u izjavi Srni da su napadi muslimanskih paravojnih falangi na kolonu pripadnika JNA 2. i 3. maja 1992. godine u Dobrovoljačkoj ulici u Sarajevu najgori zločini nad nevinim mladim ljudima, a nikako ratno lukavstvo kako to žele da predstave vlasti u federalnom Sarajevu.\nU Dobrovoljačkoj ulici u Sarajevu 2. maja 1992. godine kolonu JNA napali su pripadnici Zelenih beretki, Patriotske lige, MUP-a i Teritorijalne odbrane BiH. U tom napadu život su izgubila 42 vojnika JNA, od kojih su 32 bili Srbi, šestorica Hrvati, dvojica Bošnjaci i dvojica Albanci.\nPrvi napad izvršen je 2. maja na Dom JNA, a sve kasarne JNA u ovom gradu bile su blokirane i pod opsadom muslimanskih paravojnih snaga koje su im isključile struju, vodu i telefone.\nTog dana oko 200 pripadnika jedinica teritorijalne odbrane takozvane RBiH i Zelenih beretki, među kojima su bili Sakib Puška, Jusuf Juka Prazina, Emin Švrakić i drugi, kao i jedinica kojima je komandovao sarajevski kriminalac Ismet Bajramović Ćelo, držali su u blokadi, a potom napali Dom JNA u Sarajevu, otvarajući vatru iz cjelokupnog raspoloživog naoružanja.\nPrema nacionalnom sastavu, ubijena su 32 Srbina, šest Hrvata, dva muslimana i dva Albanca, od kojih 10 oficira, 28 vojnika i četiri građanska lica zaposlena u JNA.\nPrema ranijem iskazu jednog od učesnika kolone Marinka Milidraga, “uz lažni blagoslov i lažna obećanja Alije Izetbegovića da će konvoj biti bezbedan”, vojska je napustila kasarnu, a dolaskom u Dobrovoljačku ulicu u blizini Miljacke na kolonu je otvorena vatra.\nOn je naveo da je vatra otvorena iz streljačkog naoružanja, a korišćene su i tromblonske mine.\n“Pucano je i na obilježeno sanitetsko vozilo. Pripadnici Zelenih beretki i Patriotske lige izvlačili su oficire iz vozila i hladnokrvno ih ubijali”, rekao je Milidrag u jednom od ranijih iskaza.\nU svim dosadašnjim izvještajima Tužilaštvu BiH, MUP Republike Srpske je navodio da napadi 2. i 3. maja 1992. godine na objekte i pripadnike JNA, a posebno u Dobrovoljačkoj ulici u Sarajevu predstavljaju krivično djelo ratnog zločina protiv civilnog stanovništva, ranjenih i bolesnih, ratnih zarobljenika, protivpravnog ubijanja i ranjavanja neprijatelja, kao i povrede zakona i običaja rata.\nPrema saznanjima i dokazima kojima raspolaže MUP Srpske, nakon stravičnog zločina nad pripadnicima JNA u Sarajevu, pripadnici Zelenih beretki, Patriotske lige, Bisera i drugih ozloglašenih paravojnih muslimanskih jedinica počeli su progon njihovih porodica tako što su im djecu i supruge otimali, a potom ih ucjenjivali i razmjenjivali s ciljem stvaranja atmosfere straha i panike među Srbima početkom rata u Sarajevu.\nObimne istražne radnje MUP-a Srpske rezultirale su izvještajem od 45 stranica, a u 122 priloga uz izvještaj Tužilaštvu dostavljeno je 117 dokumenata sa oko 470 stranica, tri fono-zapisa – audio kasete, dva kompakt diska sa presretnutim razgovorima i dva video zapisa, koji dokazuju postojanje krivičnih djela i neposredno učešće pomenutih osumnjičenih lica, a posebno generala Jovana Divjaka u njihovom izvršavanju.\nZločin u Dobrovoljačkoj još nema sudski epilog jer je pravosuđe BiH ostalo nijemo i na ove dokaze i na primjedbe srpske strane da je u Sarajevu tokom rata bilo 126 logora, kao i da je u tom gradu stradalo oko 3.200 civila srpske nacionalnosti.\nČubrilović sutra u Miljevićima\nPredsjednik Narodne skupštine Republike Srpske Nedeljko Čubrilović prisustvovaće sutra u Miljevićima u Istočnom Sarajevu obilježavanju 26 godina od zločina nad pripadnicima JNA u Dobrovoljačkoj ulici u Sarajevu.\nČubrilović će u 11.00 časova prisustovati parastosu žrtvama iz Dobrovoljačke ulice u Crkvi Svetog velikomučenika Đorđa u Miljevićima, a potom će položiti vijenac na Spomen-krst, najavljeno je iz Narodne skupštine Srpske.\nDelegacija Narodne skupštine Republike Srpske koju čine narodni poslanici Marko Vidaković, Vukota Govedarica, Miroslav Brčkalo i Zoran Pologoš prisustvovaće obilježavanju 26 godina od stradanja pripadnika JNA u nekadašnjoj Dobrovoljačkoj ulici u Sarajevu.\nOdluku o formiranju delegacije donio je predsjednik Narodne skupštine Republike Srpske.


Beta 12. aprila 2018. 00:00\nNova umetnička galerija „Novembar“ posvećena promociji mladih umetnika otvorena je večeras u Kursulinoj ulici u beogradskom naselju Vračar, izložbom „Bogovi su pali na teme“ autorke Ane Milenković.\nUmetnička diretorka i kustos galerije „Novembar“ Maja Kolarić rekla je na otvaranju izložbe da taj umetnički prostor želi da doprinese stvaranju novih znanja u korist stručne i šire javnosti, zaposlenih i kolekcionara, a izložbeni program biće okrenut problemu višedecenijske migracije umetnika iz Srbije.\n„Mnogi od njih izgubili su kontakt sa lokalnom scenom i ne znaju kako da joj pristupe, dok postižu značajne rezultate i ugledne karijere širom sveta. Galerija će poslužiti kao konektor i posrednik, pozivajući te umetnike da izlažu i da se ponovo povežu sa lokalnom zajednicom, stavljajući ih u direktan kontakt sa domaćom publikom, stručnom i širom javnosti, ali i kolekcionarima i ljubiteljima umetnosti“, rekla je Kolarić.\n„Na ovim prostorima talentovanih umetnika i vanserijskih ideja nikada nije nedostajalo. Kao neko ko je nekada i sam tražio prostor za sebe u umetničkom svetu, znam koliko je važno kada vas neko podrži, kada vam kaže da ste na dobrom putu i da vam da šansu da predstavite svoj rad. Namera nam je da Novembar bude mesto gde će mladi umetnici moći da dobiju takvu podršku“, rekao je Šaper\nAna Milenković dobitnica je Nagrade za kreativnu inovaciju iz Fonda „Miloš Bajić“ 2012. godine u Beogradu, kao i „Clifford Chance Sculpture Award“ 2015. i „Griffin Art Prize“ 2016. godine u Londonu.\nIzložba Ane Milenković „Bogovi su pali na teme“ biće otvorena do 3. juna, a više detalja o galeriji „Novembar“ i izložbenom programu za naredni period dostupno je na Fejsbuk i Instagram stranicama tog umetničkog prostora.\nGalerija „Novembar“ radiće od utorka do petka od 12 do 20 časova, subotom 10.00 do 18.00, i nedeljom od 10.00 do 14.00.


Gradonačelnik Niša najavljuje olakšice dužnicima za komunalne usluge - Ekonomija - Dnevni list Danas\nPočetna » Ekonomija » Gradonačelnik Niša najavljuje olakšice dužnicima za komunalne usluge\nBulatović tvrdi da nije predizborno obećanje, lider demokrata sumnja u njegovu iznenadnu brigu za osiromašeni narod\n1Piše: V. Torović 12. decembra 2019. 15.21 Izmenjeno: 13. decembra 2019. 13.25\n– Olakšice koje nudimo su veće nego ikad, ali to nema veze sa parlamentarnim i lokalnim izborima koji treba da budu održani 2020. godine. Svakodnevno sam u kontaktu sa građanima, kao i moji saradnici i tako smo saznali u kakvim uslovima Nišlije žive, te je ovo prirodna reakcija, kaže Bulatović.\nMeđutim, predsednik GO Demokratske stranke(DS) u Nišu Miodraga Stankovića smatra da se olakšice za dužnike za komunalije pripremaju zbog predstojećih izbora, jer je „gradonačelnik Niša ozbiljno zabrinut i želi baš u predizbornoj godini da pomogne osiromašenom narodu”.\n– Da li znate da je 36.000 porodica u Nišu na ivicu siromaštva došlo upravo u poslednjih sedam godina otkad je Srpska napredna stranka (SNS) na vlasti? Vaša stranka je najodgovornija za takvu katastrofalnu situaciju, kaže Stanković.\n– Niš jedini u Srbiji koji nudi ovakve beneficije komunalnim dužnicima, koji za vodu, grejanje, đubrarinu i druge komunalije ukupno duguju oko 185 miliona dinara. Od 2012. građani Niša mogu reprogramom da se reše svojih dugovanja, ali će im Grad od 2020. godine pomoći da dugove vrate po mnogo povoljnijim uslovima, kaže Bulatović.\n– Ako otpišete kamate i odlažete plaćanje računa, ionako osiromašena i ugrožena javna preduzeća, dovešćete u još težu situaciju, kaže Stanković.\nZa 2.672 dužnika od 100.000 do 250.000 dinara period izmirivanja duga je osam godina, a za one koji duguju od 250.000 do 500.000 dinara( 569) rok je devet godina. Za najveće dužnike, 132 građana koji duguju više od 500.000 dinara, period izmirenja je 10 godina.\nKorisnici Centra za socijalni rad (3.227) imaće iste rokove, takođe će biti oslobođeni kamate, ali će najveći iznos rate za njih biti 500 dinara. Nišlije će od 15. januara do 15. aprila moći da potpišu ugovore o reprogramu dugova u Objedinjenoj naplati.\ndarko bulatovic, komunalne usluge, Olakšice\n13. decembra 2019. u 12.22\nDrma se kavez,sad sve moze,ali sad je kasno….


DA LI JE PEKARAMA U ŠKOLAMA „ODZVONILO“? - RanacRanac\nDA LI JE PEKARAMA U ŠKOLAMA „ODZVONILO“?\nOsnovne škole trebalo bi da ograniče prodaju slatkiša, gaziranih napitaka, peciva, slanih grickalica… preporuka je Ministarstva prosvete sadržana u stručnom uputstvu o organizovanju, ostvarivanju i praćenju ishrane učenika u osnovnoj školi, koje je prosleđeno obrazovnim ustanovama. Cilj predloženih mera je, kako prenose „Večernje novosti“, promocija pravilne ishrane, podsticanje razvoja zdravstvene kulture i informisanosti o značaju zdrave ishrane.\nIako neće biti stavljen katanac na pekare u školama, direktori su dužni da, kako se navodi u uputstvu, “obezbede deci pristup svežoj i zdravstveno ispravnoj vodi, da ograniče prodaju proizvoda koji sadrže mnogo šećera, gaziranih napitaka, sokova zaslađenih šećerom, peciva od belog brašna, slanih grickalica i prodaju hrane iz samouslužnih aparata”.\nTakođe, poželjno je da u svakodnevnoj ponudi budu voće, salate i salatni obroci. Iz Ministarstva poručuju da “škola treba da stvori zdravo okruženje koje podržava prihvatanje zdravih izbora u ishrani”.\nU školama kažu da je nejasno kako ograničiti prodaju nezdravih proizvoda. Pitanje upućeno “piscima” uputstva je kako deci zabraniti da za užinu kupuju kifle, pogačice, krofne, sendviče, pice, gazirane sokove… Ima i onih koji su pokušali da promene ponudu u pekari, ali to nije dalo rezultate. Očigledno je da nisu škole te koje bi trebalo da uče decu zdravoj ishrani, već su to navike koje se nose iz kuće.\n– Ne znam kako mogu da ograničim prodaju proizvoda koji su navedeni u uputstvu, osim da se pekara zatvori, što bi značilo da deca ne bi imala gde da kupe užinu, pošto ne mogu da izađu napolje – objašnjava za „Novosti“ Miomir Dragaš, direktor OŠ “Ivan Goran Kovačić”.\nDragaš kaže da su i vlasniku pekare u školi nedavno sugerisali da u ponudi budu kifle i pogačice od heljdinog brašna, što je prihvatio. Međutim, ovo pecivo su kupovali nastavnici, a nijedno dete.\nDirektor OŠ “Josif Pančić” Milan Bajić kaže da škola ima svoju kuhinju u kojoj se spremaju obroci za decu u produženom boravku, koji su u skladu sa nutritivnim standardima i tako će biti i ubuduće.\nNovina koju donosi uputstvo je da će škole moći da naručuju obroke i od učeničkih i studentskih domova koji imaju sopstvene kuhinje za pripremanje obroka.\nKako se navodi, osmoletke su dužne da obrate pažnju prilikom izbora namirnica i ponuđača od kojih će naručivati obroke. Preporučeno je da se biraju namirnice visoke nutritivne vrednosti, da jelovnik bude kvalitetan, obroci hranljivi, da ishrana bude zasnovana na namirnicama prevashodno biljnog, a ne životinjskog porekla.\nOVO SU NAJTRAŽENIJE OSNOVNE ŠKOLE U BEOGRADU


BZNR ~ Pogledaj teme - LOŠI ZAKONI GUŠE CIVILNO DRUŠTVO\nPoslao: Čet Dec 20, 2012 15:25\nDebata o uticaju države na rad NVO održaće se 24. decembra 2012. godine u Medija centru (Terazije 3, Beograd) od 11:00.\nMinistarstvo finansija i privrede Republike Srbije najavilo je izmenu nekoliko zakona koji će direktno otežati rad organizacija civilnog društva u Srbiji. Sloboda udruživanja, nezavisnost udruženja ali i njihova finansijska održivost biće ugrožene izmenama Zakona o budžetskom sistemu, Zakona o računovodstvu i Zakona o porezu na dobit.\nGrađanske inicijative su, u saradnji sa Evropskim centrom za neprofitno pravo i Balkanskim fondom za lokalne inicijative, Ministarstvu finansija u više navrata tokom 2011. i 2012. godine slale predloge amandmana i dopise u vezi sa ovim zakonima. Ove inicijative podržao je veliki broj organizacija iz cele Srbije kao i Kancelarija za saradnju sa civilnim društvom ali dijalog sa ministarstvom nije uspostavljen.\nO tome kakve izazove donose ova tri zakona i kakva je uloga države u uspostavljanju podsticajnog okvira za rad organizacija civilnog društva govoriće:\n• Dubravka Velat, Građanske inicijative\n• Milena Banović, Kancelarija za saradnju sa civilnim društvom\n• Predstavnik/ca Ministarstva finansija i privrede; predstavnik/ca Uprave za trezor (čeka se potvrda)\n• Dragiša Živković, Mlada Srbija\n• Dragan Golubović, Evropski centar za neprofitno pravo (ECNL)\nPrema izmenama Zakona o budžetskom sistemu, organizacije civilnog društva se u pravnom smislu tretiraju kao državne institucije. Da bi uopšte mogle da dobiju sredstva iz budžeta Republike Srbije, sve organizacije koje budu svrstane u kategoriju „korisnika javnih sredstava“, moraju da otvore račun u Upravi za Trezor. Osim što će onemogućiti neformalnim udruženjima i grupama koje nisu pravna lica da dobijaju novac iz državnog budžeta, ove izmene zabranjuju udruženjima bilo kakvo raspolaganje gotovinom.\nU Nacrtu zakona o računovodstvu, organizacije civilnog društva se pak tretiraju kao preduzeća. Prilikom finansijskog izveštavanja, knjigovodstva, vođenja poslovnih knjiga i primeni kontnog plana, udruženja imaju isti status kao i privatna preduzeća. Iako je, prema podacima Centra za razvoj neprofitnog sektora, samo Srpska pravoslavna crkva najveći pojedinačni primalac iz budžetske linije 481 namenjene nevladinim organizacijama, crkve i verske zajednice izuzete su iz ovog Nacrta. One nisu u obavezi da podnose bilo kakve finansijske izveštaje za novac koji dobijaju iz državnog budžeta. Ovakav tretman kosi se sa načelom jednakog zakonskog tretmana fizičkih i pravnih lica koja se nalaze u istom pravnom položaju, ali i sa Ustavom Republike Srbije.\nAmandmani organizacija civilnog društva na Zakon o porezu na dobit, koji su odbijeni od strane Ministarstva finansija i privrede, predlažu proširenje namene/oblasti za koje će preduzeća imati olakšice ukoliko ih finansiraju. Pošto su ovi amandmani odbijeni, olakšice su uvedene za davanja samo ustanovama socijalne zaštite, čime su u povoljniji položaj dovedene državne institucije koje se bave pružanjem usluga socijalne zaštite, ali ne udruženja koja su takođe pružaoci ovih usluga.\nU svetlu svih pomenutih okolnosti, od velike je važnosti otvoriti dijalog između države i civilnog društva.\nNe možemo govoriti o evropskim integracijama, demokratizaciji društva ili ljudskim pravima ukoliko neke državne institucije čine sve da građanima i građankama Srbije otežaju i onemoguće slobodu udruživanja uvodeći restriktivne propise. Okolnostima koje pomenuti zakoni uvode dovodi se u pitanje mogućnost i pravo svih da samostalno pokreću građanske inicijative, deluju nezavisno, da se uključuju u društveni život i rešavaju probleme na koje nailaze čineći dobro za svoju zajednicu.\nAktivnosti na poboljšanju pravnog i finansijskog okvira za delovanje organizacija civilnog društva, Građanske inicijative sprovode u okviru projekta Inicijativa javnog zagovaranja građanskog društva kojim rukovodi Institut za održive zajednice (ISC) a finansira Američka agencija za međunarodni razvoj (USAID).


Južna Afrika istražuje korupciju oko SP 2010\nPolicijska jedinica za organizovani kriminal Južne Afrike počela je preliminarnu istragu povodom navoda o korupciji prilikom izbora te zemlje za domaćina Svetskog prvenstva 2010. godine.\nPreliminarna istraga je započeta pošto je jedna opoziciona politička stranka predala dokumenta koja ukazuju na moguću korupciju.\nPortparol Jedinice za organizovani kriminal Hangvani Mulaudzi rekao je da je slučaj otvoren i da će posle analize tih dokumenata biti odlučeno da li će biti sprovedena puna istraga.\n„Naši istražitelji se bave tim slučajem“, rekao je Mulaudzi.\nBivši član Izvršnog komiteta Međunarodne fudbalske federacije (Fifa) Čak Blejzer priznao je da je zajedno s još nekim visokim zvaničnicima svetske kuće fudbala primio mito kako bi osigurao da Južna Afrika dobije organizaciju Svetskog prvenstva 2010. godine.\nVlada Južne Afrike negirala je da je platila mito.